سیاسه‌تمه‌داران ستراتیجیی ئۆباما به‌رامبه‌ر به عێراق هه‌ڵده‌سه‌نگێنن | Institute for War and Peace Reporting\nسیاسه‌تمه‌داران ستراتیجیی ئۆباما به‌رامبه‌ر به عێراق هه‌ڵده‌سه‌نگێنن\nپێیان وایه پێناچێت سه‌رۆكی هه‌ڵبژێردراوی ئه‌مریكا به‌ڵێنه‌كانی هه‌ڵمه‌تی هه‌ڵبژاردن بۆ كشانه‌وه‌ی سه‌ربازی و كۆمه‌كی جێبه‌جێ بكات.\nسیاسه‌تمه‌داران و لێكۆڵه‌ره‌وانی عێراق پێیان وایه ماوه‌ی سه‌رۆكایه‌تی ئۆباما، كه له ٢٠ی كانونی دووه‌م ده‌ست پێده‌كات، سیمای گۆڕانی گشتگر له عێراقدا به‌خۆیه‌وه نه‌بینێت. ئۆباما، سیناتۆرێكی بچووك له ته‌مه‌ندا كه دژایه‌تیی بۆ شه‌ڕی عێراق ڕۆژه سه‌ره‌تاییه‌كانی هه‌ڵمه‌ته‌كه‌ی هێنایه جۆش، به‌ڵێنی گۆڕانی خێرای داوه له سیاسه‌ته‌كانی ئه‌مریكا به‌رامبه‌ر به عێراق، له‌وانه‌ش بڕینی خه‌رجیی ئاوه‌دانكردنه‌وه و كشاندنه‌وه‌ی سه‌ربازه‌كان له‌و وڵاته له ماوه‌ی ١٦ مانگدا.\nئه‌و كشانه‌وه سه‌ربازییه‌ی – كه ئۆباما به‌ڵێنی داوه "به‌رپرسیارانه و به قۆناغ" بێت – گرنگترین بابه‌تی نیگه‌رانی سه‌رانی عێراق بووه، زۆربه‌یان هۆشیاریان داوه كه كشانه‌وه‌یه‌كی خێرای سه‌ربازه‌كانی ئه‌مریكا مه‌ترسی ئه‌وه‌ی هه‌یه پشێوی له عێراقدا دروست بكات.\n"ڕه‌وشی ئاسایش له عێراقدا هێشتا ناسكه، و به‌رگه‌ی كشانه‌وه‌ی ئه‌مریكا له عێراق ناگرێت،" وائل عه‌بدولله‌تیف، ئه‌ندامی په‌رله‌مانی عێراق سه‌ر به لیستی وه‌ته‌نییه‌ی عێراقی عه‌لمانی هۆشیاری دا.\nعه‌بدولله‌تیف وتی ئۆباما، سه‌ره‌ڕای ئه‌وه‌ی سه‌رله‌شكری هێزه چه‌كداره‌كان ده‌بێت، یه‌كێكه له‌و چه‌نده‌ها به‌شداربووه‌ی دام و ده‌زگاكانی واشنتۆن كه سیاسه‌تی ده‌ره‌وه‌ی ئه‌مریكا دیاری ده‌كه‌ن. عه‌بدولله‌تیف دانی نا به‌وه‌ی كه ئه‌مریكا ناچار ده‌بێت هه‌ندێك ده‌ست به پاره‌وه بگرێت به‌هۆی قه‌یرانی ئابورییه‌وه به‌ڵام پێی وا نه‌بوو ئۆباما بتوانێت سیاسه‌ته‌كانی ئه‌مریكا له عێراق بگۆڕێت به تایبه‌تی له‌به‌ر زیادبوونی پێگه‌ی ئێران. "شته‌كان له عێراق ناگۆڕێن مه‌گه‌ر واشنتۆن چاره‌سه‌ری ڕیشه‌یی بۆ ئێران بدۆزێته‌وه،" عه‌بدولله‌تیف وتی.\nئیبراهیم ئه‌لسومه‌یدای، لێكۆڵه‌ره‌وه‌یه‌كی سیاسی له به‌غدا، وتی ئێران له‌وانه‌یه وه‌ك خولیای سه‌ره‌كی ئه‌مریكا بمێنێته‌وه و پێشنیاری ئه‌وه‌شی كرد كه واشنتۆن ڕێگا به ته‌هران نه‌دات زۆر كاریگه‌ری له‌سه‌ر عێراقدا دروست بكات و به دوای چاره‌سه‌رێكی ناوڕاستانه‌دا بگه‌ڕێت بۆ به‌رنامه ئه‌تۆمییه‌كه‌ی. هه‌روه‌ها ویلایه‌ته یه‌كگرتووه‌كان ده‌بێت سوور بێت له‌سه‌ر "هه‌ڵوه‌شاندنه‌وه‌ی هاوپه‌یمانییه تائیفییه‌كان" له عێراقدا، به تایبه‌تی ئه‌وانه‌ی به ڕاده‌یه‌كی زۆر ئێران كاریگه‌ری به‌سه‌ریانه‌وه هه‌یه، ئه‌لسومه‌یدای وتی.\nعه‌بد ئه‌لباری زێباری، ئه‌ندامی كۆمیته‌ی كاروباری ده‌ره‌وه‌ی عێراق، وتی ئۆباما چه‌ندین جار ڕایگه‌یاندووه كه سیاسه‌تی عێراق ده‌بێت بگۆڕێت و پێیویسته عێراقییه‌كان به‌رپرسیارێتیی زیاتر بۆ داهاتووی خۆیان بگرنه ده‌سه‌ت.\nله‌گه‌ڵ ئه‌وه‌شدا، زێباری وتی، هه‌ر گۆڕانكارییه‌كی ئه‌مریكا ساكار ده‌بێت چونكه ئۆباما ده‌بێت له‌گه‌ڵ پارتی دیموكرات و سه‌رانی كۆمارییه‌كان دانوستان بكات كه پاڵپشتیان نه‌كردووه له كشانه‌وه‌یه‌كی ته‌واو.\n"زۆربه‌ی وتاره‌كانی ئۆباما ته‌نها بۆ هه‌ڵمه‌ته‌كان بوون،" زیباری وتی. "ئه‌گه‌ری ئه‌وه‌ی واشنتۆن سیاسه‌ته‌كانی خۆی به‌رامبه‌ر به عێراق ده‌گۆڕێت سنوورداره."\nویلایه‌ته یه‌كگرتووه‌كان "به‌رژه‌وه‌ندییه‌كانی خۆی ناكاته قوربانی ئامانجه‌كانی ئۆباما"، زێباری زیاتر وتی. "ئۆباما ڕازی ده‌بێت سوپای ئه‌مریكا بۆ ماوه‌یه‌كی زۆر له عێراق بمێنێته‌وه."\nله‌گه‌ڵ ئه‌وه‌شدا، ناڕه‌زاییه‌كی به‌رفراوان به‌رده‌وامه له دژی هه‌بوونی سه‌ربازیی ئه‌مریكا له عێراق – به تایبه‌تی هه‌بوونێك كه كۆتاییه‌كه‌ی دیار نه‌بێت.\n"ئێمه به ئاواتی زیاتر له كشانه‌وه‌ین،" فایزه بابه‌خان، ئه‌ندامی پێشووی په‌رله‌مان و پاڵپشتیكاری مافه‌كانی ژنان وتی. "ئێمه به دوای گۆڕانێكی خێرا ده‌گه‌ڕێین. ده‌مانه‌وێت سه‌روه‌ری عێراق بگه‌ڕێنینه‌وه، عێراقییه‌كان به‌رپرسیار بن له كاروباری خۆیان و پڕۆژه‌ی وه‌به‌رهێنان و ئابوری جێبه‌جێ بكه‌ین كه ئه‌مریكییه‌كان ڕه‌زامه‌ندییان له‌سه‌ر داوه."\nعزه‌ددین ئه‌لده‌وله، په‌رله‌مانتارێكی سوننیی سه‌ربه‌خۆ، وتی ئۆباما له‌وانه‌یه هه‌وڵ بدات هه‌ندێك له پێكهاته‌كانی ڕێكه‌وتنامه‌ی ئه‌منی بگۆڕێت كه ئێستا له نێوان ئه‌مریكا و عێراق هه‌وڵی به‌ئاكام گه‌یشتنی ده‌درێت، و مه‌رجه‌كانی هه‌بوونی سه‌ربازیی ئه‌مریكا له عێراق دیاری ده‌كات. حكومه‌تی سه‌رۆك وه‌زیران نوری ئه‌لمالكی سووره له‌سه‌ر ئه‌وه‌ی كه سوپای ئه‌مریكا به ته‌واوی له ٢٠١١دا بكشێته‌وه.\nله نێوان كورده‌كاندا، كه چه‌ندین ده‌یه‌یه هاوپه‌یمانی به‌هێزی ئه‌مریكان، سه‌ركرده‌كان نه‌ك ته‌نها جه‌خت له‌سه‌ر ڕێكه‌وتنامه‌ی ئه‌منی ده‌كه‌نه‌وه، به‌ڵكو چاوه‌ڕێی ئه‌وه‌ش ده‌كه‌ن ببینن چۆن ئۆباما گرژییه‌كانی نێوان كوردستانی عێراق و توركیا چاره‌سه‌ر ده‌كات. توركیا له دژی یاخیبووانی كورد له چیا سه‌خته‌كانی باكوری عێراق ده‌جه‌نگێت.\nسه‌عدی ئه‌حمه‌د پیره، ئه‌ندامی ئه‌نجومه‌نی سه‌ركردایه‌تی یه‌كێتیی نیشتیمانیی كوردستان له سلێمانی، ئاماژه‌ی به‌وه‌دا كه ئۆباما پێشنیاری كردووه سه‌رانی توركیا له‌گه‌ڵ هاوشانه كوردییه‌كانیاندا دانوستان بكه‌ن بۆ ڕه‌واندنه‌وه‌ی جیاوازییه‌كانیان. به‌ڵام پیره دڵنیا نه‌بوو گفتوگۆیه‌كی له‌م چه‌شنه ڕوو بدات.\nكورده‌كان پاڵپشتی زۆریان له لادانی سه‌دام حوسێن كرد به سه‌رۆكایه‌تی ئه‌مریكا و به‌و هۆه‌یه‌وه هه‌ست به خۆشه‌ویستییه‌كی تایبه‌ت ده‌كه‌ن بۆ بوش كۆمارییه‌كان، ساڵح عومه‌ر عیسا، مامۆستای زانستیی سیاسی له زانكۆی سه‌ڵاحه‌دین له شاری هه‌ولێری باكووری عێراق وتی. به‌ڵام عیسا ئامۆژگاری له دژی هه‌ر پێشنیارێك خسته‌ڕوو كه گوایه په‌یوه‌ندییه‌كی تایبه‌تی هه‌یه له نێوان ئه‌مریكا و كورده‌كان.\n"ئیداره‌ی بوش له‌به‌ر خاتری كورده‌كان سه‌دام حوسێنی لانه‌دا، و ئۆباماش كشاندنه‌وه‌ی هێزه‌كانی ئه‌مریكا دوا ناخات بۆ پاراستنی كورده‌كان،" عیسا وتی.\nخه‌ریكه كورده‌كان توڕه‌ییان به‌رده‌وام زیاد ده‌كات به‌هۆی سیاسه‌ته‌كانی ئه‌مریكاوه، به تایبه‌تی ڕاسپارده‌كانی ئه‌مریكا تا عێراق چاره‌سه‌ری ڕه‌وشی پارێزگای كه‌ركوكی جێناكۆك دوا بخات. كورده‌كان، توركمانه‌كان و عه‌ره‌به‌كان ئه‌و هه‌رێمه به نه‌وت ده‌وڵه‌مه‌نده به‌هی خۆیان ده‌زانن.\nبه‌ڵام دیاریكردنی جێگری سه‌رۆكی هه‌ڵبژێراو جۆی بایدن هه‌ندێ هیوای داوه‌ته كورده‌كان كه به‌رژه‌وه‌ندییه‌كانیان له‌سه‌ر ئاستی به‌رزدا له واشنتۆن ده‌خرێنه ڕوو. بایدن پێشتر پێشنیاری سیسته‌مێكی فیدڕالی به‌هێزی له عێراقدا كردووه "و له كاتێكدا له‌وانه‌یه ئه‌مه له ئێستادا جێبه‌جێ نه‌كرێت، به‌ڵام مایه‌ی خۆشحاڵییه بۆ كورده‌كان"، عیسا وتی.\nباسم ئه‌لشه‌ر و زه‌ینه‌ب ناجی دوو ڕۆژنامه‌نوسی ڕاهێنراوی IWPR ن له به‌غدا. فه‌رمان عه‌بدولڕه‌حمان ڕۆژنامه‌نوسێكی ڕاهێنراوی IWPR ه له سلێمانی.


ڕاژه‌كار - هۆست و دۆمەین - ماڕکێتینگ\nهۆستینگی هاوبەش چەندین جۆری جیاواز بەردەستە و دەست پێدەکات لە$1.99\nڕاژەی بچووک VPS نوێ ڕاژەی جیاواز و تایبەتمەندی جیاواز دەست پێدەکات لە$15.99\nدووبارە فرۆشی دەست بکە بە بازرگانی پلانەکانمان دەست پێدەکات لە $19.99\nبریکاری کڕیاری تۆ خزمەتگوزاری ئێمە تەنیا $9\nپۆستی ئەلیکترۆنی بازرگانی تەنیا$15 بۆ هەر دانەیەک\nھۆستینگی وۆردپرێس دەست پێدەکات تەنیا لە $23\nدۆمەینەکان لە ڕاژەکار\nگەڕان بۆ دۆمەین\nپاشگرە نوێ یەکان\nدی ئین ئێسی تایبەت- PremimDNS\nداشکاندنی تایبەت لە دۆمەینی کوردستان .KRD\nماڕکێت ماڕکێتی خزمەتگوزاریەکان و لایسنسەکان\nڕێکلام ڕێکلامی تۆڕە کۆمەڵاتیەکان بەردەستە\nبەڕیوەبەردن پڕۆژەکانت بە ڕاژەکار بسپێرە بۆت بەڕیوە ببات\nدیزاین دیزاینی کارەکانت بە ڕاژەکار بسپێرە\nپاراستن پاراستنی پڕۆژەکانتان\nدەربارەی ئێمە ئێمە کێین؟ چۆن کاردەکەین ؟\nبۆچی ڕاژەکار؟ بۆچی ڕاژەکار هەڵدەبژێریت ؟\nکڕیاران و هاوبەشەکانمان پڕۆژەی بەشێک لەوانەی ئێمە کارمان بۆ کردوون\nپرسیارە زۆر دووبارەکان کیک بکە و بیخوێنەوە\nشتێک ڕوون نیە؟ پەیوەندیمان پێوە بکە\nئیتر دڵنیابە ڕاژەکار لەگەڵتە\nلە هەموو هەنگاوێکی پڕۆژەکانتان دا ئێمە لەگەڵتانین بە تایبەتمەندی زیاتر و نرخی کەمتر ستافێک بە ئەزموونی ١٠ ساڵی کارکردن هاوکارت دەبن لە پێشخستنی پڕۆژەکەت\nگونجاوترین پاکێجەکان لە ڕاژەکارەوە\nڕاژەکار گونجاوترین پاکێجەکان بۆ ئێوە دابین دەکات بە هەزانترین نرخ و زۆرترین تایبەتمەندی بۆ ئێوە تێیدا فەراهەم کراوە\n30ڕۆژ گەرەنتی گەڕانەوەی پارە\nدۆمەینە گونجاوەکان بۆ کارەکەت\nڕاژەکار چەندین دۆمەینی جیاوازی بۆ ئامادەکردوون کە گونجاو بێت بۆ کارەکانتان\nیەکێک لە دۆمەینە بەناوبانگەکان و گونجاو بۆ کۆمپانیا و شوێنە بازرگانیەکان\nگونجاو بۆ وێب سایت و پڕۆژە ئۆنڵاینەکان\nگونجاو بۆ چەندین جۆری وێب سایت و بوار\nیەکێک لە دۆمەینە بەناوبانگەکان و گونجاو بۆ کارەکانی نێت وۆڕک و پڕۆژەکان\nگونجاو بۆ ئەوانەی دەیانەوێت لە نێوخۆی کوردستان کار بکەن\nگونجاو بۆ ڕێکخراوەکان و شوێنە تایبەتەکان کە لەم بوارانەدا کار دەکەن\nبۆچی ڕاژەکار بۆ ئێوە گونجاوە ؟\nئەم خزمەتگوزاریانەی خوارەوە لەگەڵ زۆربەی پلانەکانمان دا هەیە\nئێمه له ڕاژه‌كار گه‌ره‌نتی كاركردنی %99 ئه‌ده‌ین به خزمه‌تگوزاریه‌كانی ئێوه خزمه‌تگوزاریه‌كان به‌رده‌وام پشكنینی بۆ ده‌كرێت له لایه‌ن ستافه‌كه‌مانه‌وه بۆ دڵنیابوون له‌سه‌ر هێڵی خزمه‌تگوزاریه‌كانت\nكۆنترۆڵ پانێڵی ئاسان\nئێمه كۆنتڕۆڵ پانێڵی ئاسانمان بۆ داناوه كه سیپانێڵه ئاسانترین و باشترین جۆری كۆنتڕۆڵ پانێڵه زۆرترین تایبه‌تمه‌ندی تێدا فه‌راهه‌م كراوه و هه‌ڵبژارده‌نه‌كان له ده‌ستی خۆت دان ئه‌گه‌ر پڕۆژه‌كه‌ت پێویستی به ده‌سته‌ڵاتی زیاترت بێت ده‌توانیت ستافه‌كه‌مان ئاگادار كه‌یته‌وه\nیه‌ك كلیك دابه‌زاندن\nله ڕاژه‌كار ده‌توانیت به یه‌ك كلیك زۆربه‌ی هه‌ره زۆری سكرێپته به‌ناوبانگه‌كان به یه‌ك كلیك دابه‌زێنیت سكرێپته‌كانی وه‌ك وۆردپرێس جومله و زیاتر له سه‌دان سكرێپتی تر له بواره‌كانی بازاڕی ئۆنڵاین و سه‌كۆ و بڵاگ و بنكه‌ی باركردن\nئێمه له ڕاژه‌كار ستافێكی به ئه‌زموونمان داناوه بۆتان بۆ هاوكاری ئێوه له ڕیگای تێكت و چاتی ڕاسته‌وخۆ و ژماره‌ی مۆبایله‌وه هاوكاری كردنمان به زمانی كوردی سۆرانی و بادینی و ئینگلیزی و عه‌ره‌بی و توركی و فارسی به‌رده‌سته له به‌شی تێكته‌كانی ڕاژه‌كار و ئیمه‌یڵه‌وه\nگشت خزمەتگوزاریەکانی هۆستینگ لە ڕاژەکار پێک هاتووە لە دڕایڤی (SSD) بۆ خێرایی خزمەتگوزاریەکانتان\nگه‌ره‌نتی گه‌ڕانه‌وه‌ی پاره\nئێمه گه‌ره‌نتی گه‌ڕانه‌وی پاره‌كه‌ت ئه‌كه‌ین تاكو 30 ڕۆژ ئه‌گه‌ر هه‌ر كێشه‌یه‌ك هه‌بوو له خزمه‌تگوزاریه‌كانمان.\nبێسنوور ژێر دۆمەین و هەژماری FTP\n99% گەرەنتی کارکردن\n30-ڕۆژ گەرەنتی گەڕانەوەی پارەکەت\nکۆنتڕۆڵ پانێڵی cPanel\nنوێترین وەشانی cPanel\nپڕۆگرامینگ و بنکەی زانیاری\nMySQL Databases - phpMyAdmin\nCGI, PHP 7, Ruby on Rails, Python\nSSH Cron Job Scheduling\nپۆستی ئەلیکترۆنی تایبەت\nبێسنوور پۆستی ئەلیکترۆنی\nناردن و وەرگرتنی پۆستی ئەلیکترۆنی لە مۆبایلەکەت\nپارێزراو لە سپام لە ڕێگای SpamAssassin\nبێسنوور Email Aliases, Autoresponders\nهاوکاری و پاڵپشتی\n24/7/365 هاوکاری لە ڕیگای گفتوگۆی ڕاستەوخۆ\nخودکار باک ئەپی هەفتانە\n24/7/365چاودێری کردنی پڕۆژەکەت\nسیستەمی تێکت بۆ هاوکاری\n50+ڤیدیۆی فێرکاری و100+بابەتی هاوکاری\nگواستنەوە بۆ ڕاژەکار\nخۆڕایی گواستنەوەی وێب سایتەکەت\nخۆڕایی ساڵی یەکەم بۆ نوێکردنەوەی دۆمەین\nبێسنوور ژێر دۆمەین\nخۆڕایی بڕوانامەی SSL\nخۆت دۆمەینت هەیە ؟\nکێشە نیە ئەتوانیت تەنیا هۆست بکڕیت یان دەتوانیت بیگوازیتەوە سەر ڕاژەکار و خزمەتگوزاری زیاتر وەدەست بخەیت !\nکڕین یان گواستنەوە بۆ ڕاژەکار\nبە کڕینی خزمەتگوزاری یان گواستنەوەی خزمەتگوزاریەکەت بۆ ڕاژەکار چەندین تایبەتمەندی بێوێنە بە دەست دێنیت لەوانەیە لە شوێنی تر تێچووی زیاتر بێت !\nوێب سایتەکەت تۆماربکە\nچەند هەنگاوێکی کورت\nبە چەند هەنگاوێکی کورت وێب سایتەکەت تۆماربکە\nچەندین خزمەتگوزاریمان ئامادەکردووە بۆ بەرەو پێش چوونی پڕۆژەکەت\nئێمە لەگەڵت دەبین هەنگاو بە هەنگاو لە کاتی پێویست دا\nئێمە چاودێری خزمەتگوزاریەکانت دەکەین بەردەوام\nلە کار نەکەوتن\nوێب سایتەکەتان بۆ دەگوازینەوە بەبێ لە کارکەوتن\nدۆمەینێکی زیادە بە خۆڕایی\nدۆمەینێکی زیادە لە لیستی چەند دۆمەینێک بە دیاری بۆ ئێوە\nگواستنەوەی دۆمەین بە خۆڕایی\nدۆمەینەکەت بۆ دەگوازینەوە و نوێ دەکەینەوە بۆ ساڵێک\nهۆست بۆ مانگێک بە خۆڕایی\nئەگەر هۆستەکەت بۆ ماوەی ٦ مانگ زیاتر بێت مانگێگ بە خۆڕایی دەبێت\nبیگوازەوە بۆ ڕاژەکار\nدواین ئەو شوێن و پڕۆژانەی ڕاژەکار کاری بۆ کردوون\nبەشداربووانمان چی دەڵێن سەبارەت بە ئێمە ؟\nڕا و سەرنجی ئەو کەس و شوێنانەی ڕاژەکار کاری بۆ کردوون\nI have never seen before this awesome support. All executives are highly technical. I would recommend rajekar 100%.\nWell done Rajekar\nbest one in kurdistan - iraq\nthe best host domain\nRajekar is the best host\nAmazing host domain\nThat hosting service is amazing. It's cheap, it's good working, it's very fast good and friendly support!.\nBest team quick services\nRajekar is a Best Team i've ever seen.\n*سەرنجەکان لە لاپەڕەی ڕاژەکار لە وێب سایتی HostAdvice ەوە وەرگیراون\nبڕواپێکراوین لە لایەن\nڕاژەی بچووک VPS\nپاڵپشتی و هاوکاری\n© 2022 هەموو مافێکی پاڕێزراوە بۆ ڕاژەکار


مەرجەعیەتی بارزانی – Standard Kurd\nلەلایەن ستاندار Posted on حوزه‌یران 29, 2019 466 جار بینراوە 0 سەرنج\nئەو دەنگانەی داوا دەکەن مەسعود بارزانی بکرێتە مەرجەع تا دێت زۆرتر و بەرزتر دەبن. یەکێک لەو خەسڵەتانەی پارتی لە حیزبەکانی تر جیا دەکاتەوە، جدییبون و شەرم نەکردنیەتی لەو شتانەی داوای دەکات. لەبەر ئەوە پێموانییە ئەم داوایانەی چەند کەسێکی دەرەوە و ناوەوەی پارتی بە رێکەوت بێت، بەڵکو ئامانجێکی بەرنامە بۆ دارێژراوە. داواکاری بە مەرجەع کردنی بارزانی لە کاتێکدایە کە ھەردو پۆستی لوتکەی دەسەڵاتی جێبەجێکردن بە دەست ئەندامانی بنەماڵەکەیەتی و لوتکەی دەسەڵاتی یاسادانان و دادوەریش بە ھەمان شێوە بەدەست حزبەکەیەتی. مەسعود بارزانی بە شێوەیەکی فیعڵی مەرجەعی سیاسی ھەر چوار دەسەڵاتە باڵاکەی ھەرێمی کوردستانە. ئەوەی بۆ بارزانی داوا دەکرێت، دەسەڵاتی زیاتر نیە، بەڵکو بەدەزگایی کردن و رەوایەتی پێدان و بە فەرمیی ناساندنی ئەم دەسەڵاتەیەکە بارزانی بە کردار ھەیەتی و پەیڕەوی دەکات.\nمەرجەع وەکو ناوەکە پێمان دەڵێت وشەیەکی عەرەبیە و لە روی زمانەوانیەوە چەند واتایەکی ھەیە وەکو: سەرچاوە، گەڕانەوە، شوێنی گەڕانەوە، رەسەن، ھتد. (المَرجِعُ: رجوع ، عودە، محلُّ الرجوع) نەبونی وشەیەکی وا بە کوردی مانای ئەوەیە کە مەرجەع لە کولتور و نەریتی کوردیدا بونی نەبوە، ئەگەرنا ناوێکی کوردیشی دەبو. کەواتە پارتیەکان ئەم بیرۆکەیان لە کوێ ھێناوە و تێگەیشتنیان بۆ مەرجەع چییە؟\nدیارترین نمونەی مەرجەع لە جیھانی عەرەبیدا نمونەی ئایتوللە علی السیستانیە، مەرجەعی باڵای شیعەکان لە نەجەف. ھەندێ کەسیش پێیان وایە کە زانکۆی ئەزھەریش بە ھۆی پلە و پایە ئاینیی و زانستیەکەیەوە لە ناوەرۆکدا دەچێتە چوارچێوەی مەرجەعیەت (المرجعیە)، بە تایبەتی بۆ موسلمانانی سونە. بونی مەرجەع بەبێ ھەبونی دەزگای مەرجەعیەت (المرجعیە) ناتەواوە. لای شیعەکان واباوە کە المرجعیە المَرجِعُ دیاری دەکات. ھەروەھا مەرجەعیەت پێوەر و میکانیزمی تایبەت بە شارەزایی و لیھاتویی بۆ دەستینشانکردن و پەسەندکردنی مەرجەع دادەرێژێت وھەرەوھا ئەرک و دەسەڵاتەکانیشی دیاری دەکات. پارتی بۆ ئەم مەبەستە دەزگای بارەگای بارزانی داھێناوە. بەڵام بە پێچەوانەی مەرجەعیەتی شیعە کە لەروی رەوایەتی و شارەزایی زانستی و ئاینی ھیچ گرفتێکیان نیە، بارەگای بارزانی کێشەی شەرعیەت و پسپۆری ھەیە. واتە بارەگای بارزانی داھێنراوێکی تازەیە و زۆربەی خەلکی ھەر گوێشیان لێی نەبوە. نە لە روی نەریت نە لەروی یاساییەوە ھیچ شەرعیەتێکی جەماوەریی نیە. جگە لەوەش دەزگای بارزانی ھیچ پسپۆری و شارەزایەکی لەسەر بوارێکی تایبەت وەکو ئاین، یاسا ھتد نیە، بەڵکو دەزگایەکی سیاسی گشتییە. لێرەدا ھیچ لێکچوییەک لە روی شێواز و ناوەرۆکدا لە نێوان ئەم دو نمونەیەدا بەدی ناکرێت، تەنھا ناوەکە نەبێت. کەواتە لێرەدا پرسیارێک دروست دەبێت کە بۆچی ناوێکی عەرەبی بۆ پۆستێکی کوردی ھەڵدەبژێردرێت کە خۆی لە جیھانی عەرەبی چەند نمونەیەکی کەمی ھەیە و ھیچیان ئەو مانایە نادەن، کە پارتی و بارزانی ئامانج و مەرام و مەبەستیانە؟\nبۆ وڵامدانەوەی ئەم پرسیارە دەبێت بگەرێنەوە بۆ واتاکانی وشەی مەرجەع لە زمانی عەرەبیدا. وشەی مەرجەع لە زمانی عەرەبی وەکو لەسەرەوە باسکراوە لە یەککاتدا بە مانای سەرچاوە، گەڕانەوە یاخود شوێنی گەڕانەوە دێت. لە کوردیدا ھیچ زاراوەیەک نیە کە لەیەککاتدا ھەرسێ واتاکە کۆبکاتەوە. کەواتە مەرجەعی گشتی بەو واتایە دێت کە مەسعود بارزانی بکرێتە سەرچاوەی ھەمو دەسەڵات و بڕیارە گرنگەکان، وەھەروەھا ھەمو پرسە گشتیەکانیش دەبێت بگەڕێندرێنەوە بۆ لای ئەو. لە سیستەمەکانی دنیای ئێستادا جگە لە پاشا و سەرۆک و رابەری سیستەمە رەھاکان، ھیچ کەسێک ئەو پلە و پایەی نیە. ئەوی بارزانی داوای دەکات لە ناوەرۆکدا پاشایی بونە نەک تەنھا مەرجەع بون بۆ پرسێک یاخۆد بوارێکی تایبەتی دیاریکراو وەکو لای شیعەکان باوە.\nھۆی ئەوەی کە پارتی لە بڕی زاراوەکانی پاشا، رابەر یان سەرۆک زاراوی مەرجەع بەکاردەھێنێت لەلایەک بەربەستی دەستوری عێراقیە کە سیستەمەکەی کۆماریە و رێگا بە بونی ئەم دەزگایانە نادات. لەلایەکی ترەوە نەخوازراوی زاراوەکانی پاشای یان رابەرە لەلایەن ھاوڵاتیانی ھەرێمی کوردستان و وەک ئاشکراشە کۆتایی ھاتنی ماوەی یاسایی سەرۆکایەتی مەسعود بارزانیە. بونی مەرجەعیەتی شیعەکان لە دەرەوە و لە سەرو دەستور و یاسی عێراقیدا وا دەکات پارتی سود لە زاراوەی مەرجەع بە ناوەرۆکێکی سەرۆکایەتی یان پاشایەتەی رەھا بۆ مەسعود بارزانی ببینێت، بێ ئەوەی ھیچ گرفت و کێشەیەکی یاسایی لە عێراق و ھەرێمی کوردستان دروستبکات. دەکرێت ئەمەش لە روانگەی لاینەگر و ھەوادارانی پارتی رەوایەتی خۆی ھەبێت، بەڵام ئایا مەسعود بارزانی مەرج و خەسڵەتەکانی مەرجەع بون بە ناوەرۆکی پاشایەتی یان سەرۆکایەتی رەھای تێدایە؟\nلێرەدا پێویست ناکات زۆر دور بڕوێن یاخود بگەرێینەوە بۆ مێژوی وڵاتان. ئەگەر سەیرێکی دراوسێکانمان بکەین کە بەھۆی ھاوبەشی ئاینیی و میێژویی کولتور و سروشتی کۆمەلگەکانیان لە ئێمە نزیکترە، ئەوە دو نمونەی مەرجەعی گشتیی ھەن، کە ئەوانیش عەلی خامەنائی لە ئێران و شا سەلمانی سعودیەن. لێکچویی رابەر خامەنائی و پاشا سەلمان لەوەدایە کە ھەردوکیان لە سیستەمی وڵاتەکانیان لە سەرو ھەمو دەزگا و دەسەڵاتەکانن، سەرچاوەی دەسەڵات و بریاری کۆتایی ھەمو پرسەکانیش ھەر لای ئەوانە. پارتی و بارزانی نەیانشاردۆتەوە کە ویست و خەونی دەسەلاتداری رەھایان بۆ بارزانی ھەیە، جا ئەمە لە ژێر ناوی مەرجەع، پاشا، رابەر یان سەرۆک بێت، ھیچ جیاوازیەکی نیە. کاتێک بارزانی و ھەوادارانی بە ئاشکرا کار بۆ ئەمە دەکەن، ئەوە بێگومان لەو بێسەروبەریە سیاسیە دەرکیان بە دەرفەتێک کردوە بۆ کردنی بارزانی بە مەرجەعی گشتی کوردستان. لێرەدا دەبێت بەدوای وڵامی ئەم پرسیارە بگەرێین کە ئایە مەسعود بارزانی مەرجەکانی بە مەرجەع بونی تێدایە؟\nدو مەرجی سەرەکی بە مەرجع بونی رەھا، دەسەڵات و رەوایی (شەرعیەتی) رەھان کە ئەوانیش زۆرجار تەواوکەر یان دروستکەری یەکترن. بۆ نمونە ئەندامبونی شا سەڵمان لە خێزانی پاشا، رەوایەتی ئەوەی پێدەدات دەسەڵاتی رەھای ھەمو ولات بگریتە دەست، دوای کۆچی دوایی پاشا. بەڵام یەکێکی وەکو خامەنائی وەکو بەشداربویەک و جێگرەوەی ئایتوللە خومەینی رەوایەتی لە سەرکەوتنی شۆرشی ئێران وەرگرتوە. سەرکەوتن لێرە بە مانای چەسپاندنی رەھای دەسەڵات دێت.\nبارزانی لێرەدە ھیچیانی بە رەھایی نیە، نە مەلا مەستەفا پاشا بوە، نە شۆرشەکەی بارزانی بەو شێوەیە سەرکەوتو بوە کە بتوانێت دەسەڵاتی رەھای بەسەر ھەمو ھەرێمی کوردستان بسەپێنێت و رەوایی لێوەرگرێت. کەواتە بونی بارزانی بە مەرجەع بەستراوەتەوە بەوەی کە بارزانی و پارتی تا چەند دەتوانن کێشەی نەبونی دەسەڵاتی رەھا و رەوایەتی رەھا چارەسەربکەن.\nراستیەکی ئاشکرایە کە دەسەڵات و شەرعیەتی بارزانی لە ژێر ھەرناوێک بێت، سنورەکانی زۆنی زەردی پارتی تێپەرناکات. لە ئێستادا بارزانی ناتوانێت بە زەبری ھێز دەسەڵاتی خۆی بەسەر ناوچەکانی دەرەوەی ژێر دەسەڵاتی پارتی بسەپێنێت. ئەوەش پارتی مەحکوم دەکات بە سازش و سازانی سیاسی، بۆ ئەوەی رەوایەتی بۆ پۆستە تازەکەی بارزانی دەستەبەر بکەن. ئایا بارزانی و پارتی ئامادەیی سازان و سازشییان تێدایە؟ئاوردانەوەیەک بۆ دواوە پێچەوانەکەی دەسەلمێنێت.\nبارزانی لە کاتی بونی بە سەرۆکی ھەرێم و لە دوای کۆچی دوایی مام جەلال دەرفەتێکی زێرینی بۆ رەخسا کە بە کردار ببێتە مەرجەعی سیاسی ھێز و لاینە سیاسیەکانی ھەرێمی کوردستان. بە لایەنی کەم لە دو خولی یەکەمی سەرۆکایەتیدا بارزانی ھیچ کێشەیەکی رەوایەتی (شەرعیەتی) نەبو. لە ناوەوە و دەرەوەی ھەرێمی کوردستان وەکو کەسی یەکەمی ھەرێمی کوردستان دانپێنراو بو. بەڵام ئەزمونی سەرۆکایەتی بارزانی ئەوەمان پێ دەلێت، کە بارزانی بەھەر ھۆیەک بێت نەک نەیتوانی ببێتە سەرۆکی ھەمو ھاوڵاتیانی ھەرێمی کوردستان، بەلکو پۆستەکەی بوە ھۆی گەورترین دابڕان و لێکترازانی ناو ماڵی کورد. دوای تەواو بونی ماوەی یاسایی سەرۆکایەتی، پارتی و بارزانی بۆ درێژکردنەوەی رەوایەتی بارزانی ھیچ ئامادەییەکیان بۆ سازان و شازشی سیاسی لەگەڵ رکابەرەکانیان پیشان نەدا، بەلکو پەرلەمانیان داخست و رکابەرەکانیان لە زۆنی زەرد وەدەرنا. دەتوانین بپرسین لەو کاتەوە چی وا گۆڕاوە کە وا لە بارزانی بکات بەو گوڕ و تین و بروابەخۆبونەوە گرەوی سەرکەوتنی پرۆژەکەی لەسەر بکات؟\nبەدەست ھێنانی زۆرینەی کورسیەکانی پەرلەمانی کوردستان و خۆبەدەستەوەدانی بزوتنەوەی گۆران بێگومان گۆرانکارێکی گەورەیە لە ھاوسەنگی ھێز لە ھەرێمی کوردستاندا بە قازانجی پارتی. لە ئێستادا پارتی ئەگەر یەکێتیشی پێ رازینەکرێت، ئەوا دەتوانێت بە ھاوکاری گۆڕان و ھێزە ھاوپەیمانەکانی تر لە رێگەی پەرلەمانی کورستان رەوایەتی بۆ بارەگای بارزانی و بە مەرجەع کردنی مەسعود بارزانی دەستەبەر بکات، بەڵام بەبێ ئەوەی بتوانێت دەسەڵاتی خۆی لە ناوچەکانی دەرەوەی ژێر دەسەڵاتی پارتی پەیڕەو بکات، چونکە دەسەڵاتی راستەقینەی زۆربەی ناوچەکانی دەرەوەی دەسەڵاتی پارتی لای یەکێتیە. لە ناو یەکێتیش ھێزەکانی دژە بارزانی دەسەڵات و ھەژمونیان رۆژ لە دوای رۆژ لە زیادبوندایە. لە روی جەماوەریشەوە ھێنانی ٤٥ کورسی مانای رازیبونی ٤٥٪ ھاوڵاتیانی ھەرێمی کوردستان نیە بە بارزانی و پارتی، بەڵکو تەنھا ٤٥٪ ی ٦٠٪ بەشداربوانی دەنگدانە، ئەگەر باسی تەزویریش نەکەین. ئەگەر رەچاوی رێژەی بەشدارنەبوان بکەین کە دەکاتە نزیکەی ٤٠٪ ی کۆی دەنگدەران، ئەوا ٤٥ کورسیەکەی پارتی تەنھا گوزارەشت لە رەزامەندی ٢٧٪ ی کۆی ھاولاتیانی ھەرێم کوردستان دەکات ک مافی دەنگدانیان ھەبوە. بەم پێیە ٧٣٪ ھاوڵاتیانی ھەرێم دەنگیان بە پارتی نەداوە.\nلە کۆتاییدا سەرکەوتنی تەواوەتی پرۆژەکەی پارتی بەندە بەوەی بارزانی تا چەند ئامادەیە لە سەر حیسابی بەرژەوندیەکانی ئەندامانی بنەماڵەکەی و پارتی رێکەوتن لەگەڵ ھێزەکانی رکابەری پارتی ناوەوە و دەرەوەی یەکێتی بکات و دەسەڵاتیان لەگەڵ دابەش بکات؟ ئەگەر بارزانی وەکو رابردو زۆر بۆ پارتی داوا بکات، کەم بداتە ئەوانی تر، چۆن دەتوانێت ببێتە نوێنەری بەرژەوەندی لایەنگر و ئەندامانی حیزبەکانی دەرەوەی پارتی؟ ئایا بارزانی توانا و ئامادەی ئەوەی تێدایە، خۆی لە تۆڕی بەرژەوەندی ئەندامانی خێزانەکەی و پارتی رزگار بکات و ببێتە نوێنەری بەرژوەندیەکانی زۆرینەی ھاوڵاتیان و ھێزەکانی ھەرێمی کوردستان؟ مشتومر و ناوکۆکیەکانی نێوان پارتی و یەکێتی سەبارەت بە زۆربەی بابەتەکان تا ئێستا پێچەوانەکەیمان پێ دەڵێن. بەمەش نەک تەنھا پرسی مەرجەع بونی بارزانی، بەڵکو تەواوی پرۆسەی سیاسی کەوتۆتە دوریانێک کە تیایدا ئاسان نیە پێشبینیەکی دروست بۆ ئەگەرەکان بکرێت.\nبڵاوکراوەی پێشووئەگەرەکانی دوای دۆڕانی ئەستەمبۆل\nبڵاوکراوەی نوێترپارتی بە دروستکردنی هێزی چەکدار لە کەرکوک تۆمەتبار دەکرێت\nPosted on تشرینی یه‌كه‌م 16, 2019 0 307


تێکدانى گڵکۆى شاعیرانی کورد لە مهاباد دەرکەوتنى زیاترى ڕاستیەکان | Roji Kurd ڕۆژی کورد\nماڵەوە وتار و بابه‌ت فه‌رهه‌نگی ، هونه‌ری تێکدانى گڵکۆى شاعیرانی کورد لە مهاباد دەرکەوتنى زیاترى ڕاستیەکان\nتێکدانى گڵکۆى شاعیرانی کورد لە مهاباد دەرکەوتنى زیاترى ڕاستیەکان\nئەلبورز ڕوویین تەن\nخەباتی مەدەنی و خەباتی پاڕڵەمانی و ڕەوتی ڕێفۆرم و ئەسلی پانزدەو هەمووی ئەوانە ناتوانن ببنە هۆکاری بەدی هێنانی داخوازەکانی نەتەوەی کورد لە ئێران. جا ئەگەر ئەو داخوازە چی بێت و چەند گەورە یا بچووک بابەتێکی ترە. تەنانەت ئەگەر کەسانی دڵسۆز لە نێو ئەو ڕەوتانەی سەرەوەش دا بێت دیسان ناتوانن کەمترین گوڕانکاری دروست بکەن مەگەر ڕێژیم مەترسی نەمانی خۆی ببینێ .\nزۆر جاریش بەشێک لەو ڕەوتانە کەسانی سەر بەڕێژیمن بە ماسکی جیاواز بۆ فریو دان واتە جیا لەوەی ببن بە هیوایەک ئامرازێکن بۆ سەرخستنی مەرامی ڕێژیم.\nهەمووی ئەوانە بۆیە ڕوو دەدەن چونکو سیستمی ڕێژیمی ئێران بەو شێوەیە جا ئەوەی کە تا ئەمڕۆش ناوەڕۆکی سیستمی ئێرانی نەناسیوە بە دوای هێنانەوەی بیانوویە یا بە هۆی لاوازی سیاسی و ئابوری و هتد دەیهەوێ ببێ بە بەشێک لەو ڕەوتانەی سەرەوە. ئەگەر دوژمنیش نابێ بەنزین بە ئاگری دوژمن دا دەکات و ئاو بە ئاگری شۆڕش دا.\nزۆر نمونەی زیندوو بۆ سەلماندنی بابەتی سەرەوە هەن بەڵام لە لە دووایین بابەت واتە تێک دانی گڵکۆی ناوداران و ئەدیبانی مهاباد ئەو چەندە بە ڕوونی دەرکەوت کە نە دەتوانن داخوازی کورد و شارۆمەندان بهێنە دی و دوای ئەو هەموو ناڕەزایەتیە شارەداری مکۆڕ تر لە جاران دەڵێ ناگۆڕین و دامانناوە هەڵناگرین.\nهەروەکو دیتمان سەڕەڕای دەڕبرینی دەنگی ناڕەزایەتی چالاکانی مەدەنی و هێنانەوەی هۆکاری یاسای و هونەری و ئەدەبی بۆ هەڵە بوونی ئەو هەنگاوە کەس گوێی لێنەگرتن و بگرە ئەگەر دڵسۆزان مکوڕ بن لەوانەیە بە تۆمەتی محاربە لە گەڵ خوا بە هەزاران ساڵ زیندانی بکرێن.\nمن لە تەواوی ئەو ماوەیە نەمدیت نوێنەرێکی پەڕڵەمان یا شوڕای شارەکان کە بە پیل ئەو ناڕەزایەتیانە بێت و لانی کەم لە ڕێگەی یاسا دواکەوتوو و دژە نەتەوەییەکانی ڕێژیم بە دوای چارەسەری گرفتەکە بڕوات. چونکو ئەوان پێش تر لە فیلتێری شۆڕای نیگەهبان بۆ ئەوەی کە نەتوانن لەو کارانە بکەن و بە تەواوی لە ژێر چاودێرى ئیتلاعات بن تێپەڕ بوون. بۆیە ئێستاش پێکەنینم دێ بەو کەسانەی کە لە کاتی هەڵبژاردن هیوایان پێ بەستبوون و گریانیشم بۆ ئەو کەسەی خۆی بە شۆڕشگێڕ دەزانی و دەیگووت بڕۆن بۆ دەنگدان زەمینەیەک با بکرێتەوە دێت و لە نیازی هەندێ بە ناو ڕوناکبیرش باشتر حاڵی بووم کە چەندە ئامرازی دوژمنن.\nلە نێوە دا ڕەوتی ڕێفوڕم و ئەسلی پانزدەکانیش بیانوویان بۆ کارەکەیان هێناوە بە دوای پاکانە کەوتن چونکوو ئەرکی وان نیشان دانی ڕووی جوانی ئەهریمەنە و بەو کارەی خۆیان بەردەوام بوون زۆریش لە بەرانبەر دڵسۆزانی ناودارانمان وەستانەوە کە جارێکی تر پەیمانی بێ کۆتاییان وەکو هەموو ڕیفورم خوازێک بۆ ئاڕمانەکانی خومێینی و ئینقلابی ئیسلامی و سیستمی کۆماری ئیسلامی دوپات کردەوە.\nکەواتە جارێکی تر بۆ کوردی چەوساوە وەدەرکەوت کە تا سیستم کۆماری ئیسلامی مابێت و هیچ کام لەو داخوازانەی کە هەیە مسۆگەر بوونی سەختەو دەرەتانی خەباتێکی تایبەت بە سیستمە دێموکراتیکەکان لە نێو سیستمێکی دیکتاتۆری توند ئاژوو لە نامومکین نزیکە مەگەر ئەوەندە بە هێز بێت کە دوژمن لە ترسی ڕووخانی خۆی ملکەج بێت کە ئەوەش سنورێکی هەیە.\nئەگەر ئەوڕۆ بێ دەنگ بین و بهێڵین ئەو پڕۆژەیە سەربگرێت بێ گومان ڕێگەمان داوە تا ڕێژیم بێ ڕێزی بە کەرامەتی ئێمە بکات. چونکو ئەگەر پێشەواو هێمن و هەژار و هەموو ئەوانەی دیکە دوای ئەو هەموو خەبات و قوربانی دانە شوێنی قەبریان لە مهابادی کوردان بە مەبەستی بێ ڕێزی کردن تێک بدرێت واتە دەستێک هەیە بۆ سڕینەوەی منی کورد و بێ ڕێزی کردن بە ئەو سەرمایە مرۆڤایەتیەی من کە من بە پێشێل کردنی کەرامەتی نەتەوەیەک دەزانم.\nجا چۆن نەتەوەیەکی ئازاین کە دەهێڵین هەر وا بە ئاسانی بێ ڕێزی بە کەرامەتی ئێمە بکات بۆ خوێنەرانی ئەو دێرە بە جێ دێڵم یا چۆن دهێڵین ئەو ڕەوتانەی سەرەوە کە بەشێکی بەرچاویان بوونە ئامرازی دوژمن بۆ ئێمە بڕیار بدەن بابەتێکی ترە.\nپێویستە ئەوجار بە شێوەیەکی ڕێکخراوتر هەموو ئەوانەی کە دەنگی ناڕەزایەتیان هەیە کار بکەین بۆ ئەوەی ئەو بێ ڕێزیە نەمێنێت بۆ ئەو کارەش ڕایەڵە کۆمەڵایەتیەکان بە سەرپەرستی چەند هاوڕێ بە کار بهێنرێت بۆ ئەوەی دەنگەکە بەرزترو بەرزتر تا دەگاتە هەموو ڕاگەیاندنەکان و خەڵکی مهاباد. تا ئەوەی خەڵکی مهاباد پشتیوانی لەو دەنگە ناڕەزایەتییە بکەن کە مەترسی زۆری بۆ سەر ژیانی ئەوان هەیە . هەروەها هێزە سیاسیەکانیش دەنگی خۆیان بخەنە پشت ئەو دەنگە چونکو ناڕەزاییەتیەکی ڕەوایەو پێویستە ئەوانیش هاوڕا و پشتیوان بن.\nئەگەر هات و دیسان هەر وەڵامی نەدراوەو لە سەر تێکدانی گڵکۆی ناودارانمان مکوڕ بوون ئەو کات وەکو کوردێک داوا لە هەڵۆکانی زاگرۆس بکەین کە نایانناسم تەنیا دەزانم بە کرێگیراوان بە سزای خۆیان دەگەینێ سزای ئەو کەسانە بدات کە بە بەڵگەو بە بێ هیچ دوودڵیەک بە تەواوی ڕوون بۆتەوە لە پشت ئەو بابەتەن.\nبابەتی پێشووساڵوەگەڕی دامەزراندنی ئەنجومەنی ئەدەبیی کوردی لە کرماشان، بەرز ڕاگیرا\nبابەتی دواترگڵکۆی شێخ ئەحمەدی کۆر، شاعیری گەورەی کورد، وەک ئاسەواری نەتەوەیی لە ئێران، تۆمار کرا


بەیاننامەی لیژنەی هاوئاهەنگی ڕێکخراوەکانی لاوانی ڕۆژهەڵات سه‌باره‌ت به لێشاوی گرتنی رۆڵه‌كانی رۆژهه‌ڵات | نوێنەرایەتی ئوروپا پارتی ئازادیی کوردستان\nلاوانی شۆڕشگێڕ و خوڕاگری کورد!\nلە ماوەی ڕابردوودا هێزە ئەمنییەتییەکانی ڕێژیمی کۆماری ئیسلامی ئێران، وەکوو نەریتی هەمیشەیی خۆیان هەوسار پساو دەستیان کردووە بە ڕەشبگیری لە کوردستانی ئێران و بە دەسبەسەرکردن و ڕفاندنی لاوان، ئەمنییەت و ئاسایشی کوردستانیان ڕوبەڕووی مەترسی جدی کردۆتەوە.\nڕۆژانە چەندین لاوی کورد بێ سەر و شوێن دەکرێن و لە زیندانە نەهێنییەکانی ڕێژیم دەکەونە ژێر گۆشاری دەروونی و جەستەیی و ژیانیان لە مەترسی دایە.\nشەپۆلی بەکۆمەڵ دەسبەسەرکردنی لاوانی کورد لە پێناو زاڵکردنی کەشی ترس و دڵەڕاوکی و هەروەها نائەمن کردنی کوردستان لە سەرتاسەری ڕۆژهەڵات بەڕێوە دەچێت، چین و توێژی جۆراوجۆری کۆمەڵگای ڕۆژهەڵاتی لەخۆ گرتووە کە بریتین لە چالاکانی مەدەنی، فەرهەنگی و ژینگە پارێزانی کوردستان.\nبۆ کۆمەڵگای کوردی ڕوونە کە ئەم توێژانە لە پێناو پاراستن و گەشەی کۆمەڵایەتی ڕۆژهەڵات هەنگاو هەڵدەگرن، بەڵام ڕێژیمی کۆماری ئیسلامی بەبێ لەبەرچاوگرتنی یاساکانی مافی مرۆڤ و بنەماکانی ئازادی کە لە ساختار و بناغەی ئەو دەسەڵاتە دیکتاتۆرییەدا هەرگیز نەبیندراوە، بە تۆمەت و پەروەندەسازی و وەپاڵ خستنی کەیسی سیاسی و ئەمنییەتی ، هەوڵی ناچالاک کردن و دروستکردنی دڵەڕاوکی لە نێو کۆمەڵگای کوردستان دەدات و هەروەها لە ڕێگای سینەمای بە زاهیر ئیسلامی کراو، هەوڵی ناشیرین کردن و چەواشە کردنی بزوتنەوەی ڕزگاریخوازی کورد دەدات.\nکۆمەڵانی وەزاڵەهاتووی خەڵکی کوردستان و نەتەوەکانی دیکەی نیشتەجێی ئێران!\nپایە لەرزۆکەکانی ڕێژیمی کۆماری ئیسلامی کە هەرگیز لە کوردستانی ئێران قایم نەبوون و هەنووکە کە کوردستان ترسی خستۆتە دڵی دەسەڵاتدارانی کۆماری ئیسلامی، هەر ئەو ترسەشە بۆتە هۆی ئەویکە ڕێژیم، بەردەوامیی و ئیرادە و خۆڕاگری خەڵکی تێکۆشەری کوردستان بە تایبەت لاوانی دەرەوەست و ئازادیخواز، بە مەترسی لەسەر مانەوەی خۆی بزانێت.\nبە تەواوت ڕوونە کە لاوانی ڕۆژهەڵاتی کوردستان لەو کاتەوە کە کوردستان داگیرکراوە، لە بەرامبەر زەبر و زەنگ و شەڕی داسەپاو لەسەر وڵاتەکەیان بێدەنگ نەبوون و نابن، هەر بۆیە ئەو هەوڵانەی ڕێژیمی کۆماری ئیسلامی وەکوو هەمیشە هیچ ئاکامێکی دڵخوازی بۆ ڕێژیم نابێت و ناتوانن دەنگی مافخوازی و هەوڵ و تێکۆشان بۆ ئازادی لە کوردستان کپ بکەن.\nئێمە ڕێکخراوەکانی لاوانی ڕۆژهەڵات، وەکوو هەمیشە ئەو کردوانەی ڕێژیمی کۆماری ئیسلامی مەحکووم دەکەین و ڕایدەگەینین کە هاودەنگ و شان بە شانی خەڵکی تێکۆشەری و نەتەوەکانی دیکەی نیشتەجێ ئێران لە بەرامبەر ئەو هەوڵانەی ڕێژیم بێدەنگ نابین و دەبینە دەنگی هەموو تێکۆشەرانی ڕزگاریخواز لە نێوخۆ و دەرەوەی وڵات.\nهەروەها لاوانی کوردستان دڵنیا دەکەینەوە کە بە هەموو توانامانەوە شێلگیرانە هەوڵ دەدەین کە بە یەکگرتووییمان پاشەکشە بە ڕێژیم بکەین و بە تێکۆشانی فرە چەشنمان ڕێژیم لەو کردەوە دژە ئینسانیانەی پەشیمان بکەینەوە و ڕێگە نەدەین چیدیکە داگیرکەران بە کوشتن و بڕین و بەندیخانە وڵامی مافخوازی نەتەوەکەمان بدەنەوە.\nلیژنەی هاوئاهەنگی ڕێکخراوەکانی لاوانی ڕۆژهەڵات\nیەکیەتی لاوانی دێموکراتی کوردستانی ئێران\nکۆمەڵەی لاوانی ڕۆژهەڵات\nڕێکخراوی لاوانی ئازادیی کوردستان\nڕێکخراوی لاوانی پێشرەو\nیەکیەتی لاوانی دێموکراتی ڕۆژهەڵاتی کوردستان


ژمارەیەک پەنابەری کورد لە ناو خاکی یۆنانەوە بە برینداری دیپۆرتی تورکیا دەکرێنەوە – فیدراسیۆنی سه‌راسه‌ریی په‌نابه‌رانی عێراقی\nifir web تشرینی یه‌كه‌م 26, 2019\tماڵه‌وه, ناوه‌ندی هه‌واڵگری Leave a comment 58 Views\n” س ” پەیوندی کرد بە ناوەندی هەواڵگری فیدراسیۆنەوە کەخۆی یەکێکە لەو پەنابەرە بریندارانەو ئەم نامەیەی ناردووە:\nئەوکاتەی بەڕێ کەوتین سەعات ( ١١ ) شەو بوو بۆ ( ٣ ) شەو لە ئاو پەڕینەوە گەیشتینە خاکی یۆنان هەر ئەوشەوە لە سەعات ( ٣ ) وە بەڕێکەوتین تا ( ٦ ) بەیانی بە پێ ڕۆشتین، دوای خەوتین تا نیوەڕۆ دوای ئەوە بەڕێ کەوتینەوە بەپێ تا سعات ( ١ )ی شەو.\nلەو کاتەوە ماینەوە تا ( ٤ ) ڕۆژ بێ خواردن و بێ ئاو وە هیچ جلو بەرگێکی پێویستمان پێ نەبوو کە بەرگەی سەرما بگرێ لەدوای ( ٤ ) ڕۆژ سەیارە هات ( ١٣ ) کەسی برد بەڵام ( ١٣ ) کەس جێماین تا ( ٤ )ڕۆژی تر هەر ئەو ڕۆژە سەیارە هاتەوە بە شوێنمانا واتا دوای ( ٨ ) ڕۆژ ، ئێمە ( ٦ ) کەس بوین بە سەیارێکی ٢ دەرگای جۆر فیات ڕۆیشتین تا ( ٣٠ ) دەقە بێ کێشە ڕێگەمان بڕی بەڵام دوای ئەو ( ٣٠ ) دەقەیە سەیارەی پۆلیس دوامان کەوت دوی چەند دەقە سەیارەکان زیاد بون بە چەند سەیارەیەك و چەند ماتۆرێك دوای ئەوەی کە سایەقەکە نەوەستا تەقەیان لێ کردین دواتر ( ٣ ) تایەی سەیارەکەیان تەقاند سەیارەکە لە جادە لایدا لە خێرایەکی زۆرا.\nدوای بوو بە ڕوداو سەیارەکە وەستا کەوتە ناو زەویەکی کشتو کاڵەوە، دوای ئەوە پۆلیسەکان هاتن بە لێدان بە داری پۆلیسی لیێیان داین دەریان هێناین لە سەیارەکە ئینجا لە سەرزەوی پاڵیان خستین بە نزیکەی ( ٢٠ ) بۆ ( ٣٠ ) پۆلیس بە هەموو شێوەیەك لێیان ئەداین بێ بەزەیانە بێ ئەوەی هیچ بپرسن.\nدوای ئەوە، بە زۆر ئەیان ویست یەکێك لە ئێمە بکەن بە سایەق کە سایەقەکەش ڕای کردبوو، دوای ئەوە هەر بە لێدان و سوکایەتی پێ کردن بردیانین بۆ ناو سەیارەکانیانو بردنیان بۆ گرتوو خانەکە هەر بە لێدان دایان بەزاندین و بە هەموو شێوەیەك ئێمەیان پشکنی بە سوکایەتیەوە ، دواتربە لێدان بردنیان بۆ ناو ژورەکان.\nگرتوخانەکە هێلێکی شەمەندەفەر بە بەردەم ژوری گرتو خانەکانا ئەڕۆیشت ، ناو گرتو خانەکە هیچ شتێکی ڕا خراوی لێ نەبوو تەنها قە ڵەوێرەی ئاسن بوو ئەوشەوە تا بەیانی لە تاو ئازاری گیانمان و سەرما خەومان لێ نەکەوت ئێمەیان شەو ڕۆژێك هێشتەوە بێ ئەوەی خواردنمان پێ بدەن ، دوای ئەوە سەیارەیەکی عسکەری کەپسیان هێناو کۆمەڵە کەسێکی تریان هێنا لەگەڵ ئێمە کردیانە ناو سەیارەکە بردینیان بۆ قەراغی ئەو ئاوەی کە ئەچێتەوە بۆ تورکیا لەوێوە بە چوپی گەورە ماتۆری پێوە بوو ئێمەیان ( ١٥ ) کەس خستە ناو ئاوەکە پەراندەوە بۆ سنوری تورکیا لەوێ وتیان خۆتان بڕۆن ، دوای ئەوەی بەرێ کەوتین گەیشتینە لادێیەك لەوێ سەیارێکی پۆلیس بەرەو ڕومان هات لێیان پرسین چی ئەکەن لێرە وتمان لە سنوری یۆنانەوە ڕەوانە کراوینەوە بۆ ئێرە ئەوانیش ڕێزێکی مرۆڤانەیان لێ گرتین و سەریان خستین بۆ نزیك ترین شوێنی خۆیان لەوێ ماینەوە تا شەوی دواتر ، دوای ئەوە بردنایان بۆ کەمپ ،لە کەمپ خواردناین پێداین ڕێزێکی مرۆڤانەیان لێ گرتین من ئازارێکی زۆرم هەبوو پەراسوم ئازاری پێگەیشت بوو وتم ئازارم هەیە وتیان ئەتبەین بۆ نەخۆشخانە بەڵام.\nلەبەرئەوەی من چەند شەوێکبوو نە خەوتبوم وتم ئەخەوم تا بەیانی بەڵام بەیانی کە وتیان ئەمڕۆ دەر ئەچن لە کەمپ من وتم خۆم ئەڕۆم بۆ نە خۆشخانە نەم ویست زیاتر تاخیر ببم لەبەر ئەوەی موبایلم پێ نەبوو ژمارەی کەسی خۆمانم بیر نە ما بوو تا هەواڵی خۆمیان پێ بڵێم لە خەمی ئاوانیش بووم تا زوو بگەمەوە لایان یان لە هاوڕێکانم لە ڕێگای ئینتەرنێت هەواڵم بگەیەنم ، دوای ئەوە لێیان پرسین خەڵکی کام وڵاتن ئێمەش ئەوامان پێ وتن دواتر پاسیان هێناو بە پاس بردنیان بۆ ئۆتۆ گار وتیان ئەتوانن بگەڕێنەوە بۆ وڵاتی خۆتان. بێئەوەی هیچ بێ ڕێزیەکمان پێ بکەن لە خاکی تورکیادا ، پاشان هەر لە ئۆتۆ گارئازارم هەبوو وتم وا باشە بڕۆن بۆ نە خۆشخانە ، چوم بۆ نەخۆشخانە چارە سەرم وەر گرتوو. بەڵام ئەوەیجێگایدڵ خۆشیم بوو لە خاکی تورکیا دوبارە هەستم بە وە کردەوە کە لە ژیان دەمێنم دوا ئەو هەمو بێ ویژدانیەی بەرامبەرم کرا لە خاکی یۆنان\nتێبینی: بۆ پاڵپشتی ڕوداوەکە شاهیدم هەیە کەلە ڕوداوەکە لە گەڵم بوە\nPrevious ئاماری گرتنی پەنابەران لەتورکیا لەبەرواری٢٦/٩/٢٠١٩\nNext فیدراسیۆن بۆ سۆراخی هاولاتیەکی شاری سلێمانی گەیشتە سنوری نێوان تورکیا ویۆنان


بەغداد؛ لەئاشتییەوە بۆ ئاشووب – Knwe.org\nسەرەکی » وتار » ئازاد ئیبراهیم  » بەغداد؛ لەئاشتییەوە بۆ ئاشووب\nبەغداد؛ لەئاشتییەوە بۆ ئاشووب\nخەونەکەی ئەبو جەعفەری مەنسور و هەوڵە بەردەوامەکەی بۆ دوورخستنەوەی بەغداد لەجەنگ، نەیتوانی سنوری مێژوویی تێپەڕێنێت و بگاتە ئامانج. لەیەکەم هەنگاوی مەنسورەوە کە ویستی بەغداد لەجێگای کوفە یان کەربەلادا دروست بکات ڕوون دەبێتەوە ئەم عێراقە لەمێژە هەڵگری شوناسێکی جیاوازترە لەتەواوی وڵاتانیتر کە ئەویش شوناسی جەنگ و کوشتارە. (عەلی وەردی)ش کۆمەڵناسی گەورەی عێراقی بەناو هەمان واقیعدا دەمانبات و گومانمان لەلا ناهێڵێت کە هیچ تاکێکی عێراقی نییە توندوتیژی لەناخیدا بوونی نەبێت.\nمەنسور لەترسی جەنگی هۆزەکانی کوفە و کەربەلا بەغدادی لەشوێنی ئێستای خۆی دروست کرد و بەبڕوای خۆی بەغدادی لەجەنگ دوورخستۆتەوە، بەڵام ئەمە بۆ گۆڕەپانێکی وەک عێراق خۆهەڵخەڵەتاندنە. بۆیە دەبینین بەغداد لەیەکەم چرکەساتییەوە تاکو 2003, کاتێک هاوپەیمانان و ئەمریکا گەیشتنە بەغداد و دەسەڵاتی سەدام حسێنیان تێکشکاند، چواردەجار داگیرکراوەو کەوتۆتەژێر قەڵەمڕەوی ئیمپراتۆر و زلهێز و دەوڵەتانیترەوه.\nهەموو ئەم هەوڵانەی مەنسور بیانووی ئەوەبوو کە کوفە و کەربەلا پڕ لەجەنگن و ئەویش ئەیەوێت شارێک دروست بکات ناوی بنێت شاری ئاشتی «مدینة السلام»و دابڕانی مێژوویی لەتەواوی مێژووی شەڕ و کوشتار و ناکۆکی عیراق بکات, بەڵام مەنسور نەک ویستەکەی نەهاتەدی، تەنانەت لەبەرەبەیانی مێژووی بەغدادەوە «کەبەپێی بۆچوونێکی (ئیبنی جوبێر) کە گەریدەیەکی ئەندەلوسی بووە بەغداد لەساڵی 742 دامەزراوە» بۆ ساڵی 2003، چواردەجاران لەلایەن وڵاتان و ئیمپراتۆرەکانەوە داگیرکراوەو جەنگ بەرۆکی گرتووە و بووە بەپانتایی پێکدادانی دەوڵەتە زلهێزەکان و بەرژەوەندییەکانیان.\nسەرەتا لەساڵی 945 بوڤەی ئۆغڵەرییەکان هاتنە شارەکەوە، دواتر سەلجوقییەکان لەساڵی 1055 داگیریانکرد. هۆلاکۆو مەغۆلەکانیش لەساڵی 1252. جەزائیرییەکانیش لەساڵی 1340. لەهەردوو ساڵی 1393و هەروەها 1401یش تەیموری لەنگ. لەساڵی 1411 تورکمانە قەرەقۆینلووەکان. لەساڵی 1469یش تورکمانە ئاققۆینلووەکان. لەساڵی 1508 سەفەوییەکان. لەساڵی 1534یش عوسمانییەکانی ژێردەسەڵاتی سوڵتان سلێمانی قانوونی. دیسان لەساڵی 1623سەفەوییەکان بەغدادیان داگیرکردەوە. جارێکیتریش عوسمانییەکان لەژێردەسەڵاتی سوڵتان مورادی چوارەمدا گەیشتنەوە بەغداد «ساڵی داگیرکردنەی چەند شێوەیەکە». پاشان لەساڵی 1917یشدا ئینگلیزەکان بەغدادیان داگیرکرد. جارێکیتر ئینگلیزەکان لەساڵی 1941دا بۆ لێدان لەودەسەڵاتەی پشتگیری ئەڵمانیای دەکرد بەغدادیان داگیرکردەوە، دواینجاریش لەساڵی 2003بوو کە هاوپەیمانان بۆ ڕووخاندنی دەسەڵاتی بەعسییەکان هاتنە شارەکەوەو کۆنترۆڵیانکرد.\nئەگەر ئێستایش لەواقیع و تەواوی ئەو پێکدادانە ناوخۆیی و دەرەکییانە بڕوانین کە لەگۆڕەپانە سیاسیی و بەرژەوەندخوازییەکەی عێراق و لەسەر تەختەی شانۆیی سیاسیی بەغداد هەیە، دووبارە لەمسی هەموو ئەو مێژووە دەکەین بۆچی بەغداد نەیتوانی درێژە بەخەونەکەی جەعفەری مەنسور بدات و بچێتە دەرەوەی مێژووی جەنگ و کوشتنەوە لەعێراقدا.\nیەکەم / شیعە و سوننە\nپێکدادانی مەزهەبی شیعە و سوننە کە مێژووییەکی درێژی لەعێراقدا هەیە، هۆکاری یەکەم و سەرەکی نائارامی عێراق بووە بەگشتی و بەغدادیش وەک چەقی سیاسەت و بڕیاردان. هیچ ململانێ و ناکۆکییەک لەعێراقدا هێندەی ململانێی مەزهەبی شیعە و سوننە ئەم وڵاتەی نەگەڕاندۆتە دواوە و کاریگەری خراپی نەخستۆتەسەر مێژوو و کۆمەڵگەی عێراقی چی کاریگەری لەسەر بڕیاری سیاسی و چی کاریگەری لەسەر پێکەوەژیانی کۆمەڵایەتی و ئاشتی کۆمەڵایەتی.\nوەک دەگوترێت ململانێی مەزهەبی لەترسناکترین جۆرەکانی ململانێیە بۆ دابەشکردنی کۆمەڵگەو دەسەڵات لەلایەک پاشان بۆ لاوازبوونی دەوڵەت لەبەرامبەر هەژموون و دەسەڵاتی داگیرکەران و دەوڵەتانی زلهێز و تەنانەت تیرۆریستان و ڕێکخراوەکاندا لەلایەکەیتریشەوه.\nئێستا عێراق بەتەواوی لەوێنەیەکی لەم شێوەیەدا خۆیمان پیشان دەدات. ئێستا عێراق لەقوڵایی ململانێ مەزهەبییەکەدا کە هەزارەیەکە لەجێگەی شانازی ئەم ململانێیە چووەتە شوناسییەوە. هەر ئەم ململانێیەیش وایکردووە ئێستا عێراق و بەتایبەت بەغداد وەک ناوەندی دەسەڵاتی سیاسی زۆر لاوازە. لاوازە لەبەرئەوەی هەردوو پێکهاتەی شیعە و سوننە ناتوانن حکومەتێکی یەکگرتووی تۆکمە دروست بکەن کە بکەوێتە سەرووی مەزهەب و ئایدۆلۆژییە حیزبی و تائیفی و ئەتنییەکانی نێوانیانەوە و داببڕێن لەو مێژووە، لەلایەکیش لاوازە چونکە هەنوکە بەغداد ناتوانێت جەستەیەکی یەکگرتوو بێت بۆ بەرگری لەدەستتێوەردانی دەرەکی و تەراتێنی هەموو ئەو زلهێزانەی دەیانەوێت دەستیان بگاتە عێراق و بەویستی خۆیان ئەو ململانێ مەزهەبییە بقۆزنەوە و گەورەی بکەن تائەو ڕادەیەی وەک ئێستا شیعە و سوننەی پێوە سەرقاڵ بکەن بۆئەوەی پشکی خۆیان لەخێرو بێری عێراق ببەن\nبەمانایەکیتر هەموو ئەو زلهێزانەی دەتوانن لەبڕیاری سیاسی عێراقدا بەشداربن و ئاراستەی بڕیار و جوڵە سیاسییەکان بگۆڕن، یان هەموو ئەو ڕێکخراوە تیرۆریستیانەی دەستیان گەشتۆتە عێراق و چالاکیان ئەنجامداوە، بە بۆشایی مەزهەبی شیعەو سوننەدا هاتوونەتەناو جەستەی سیاسی عێراقەوە. هەر ئەم ململانێ مەزهەبییە دەگاتە ئەوەی لەلای ژمارەیەکی زۆر لەتوێژەرانی مێژوویی دروستبوونی عێراق و ڕادەستکردنی بەسوننە لەلایەن ئینگلیزەکانەوە بەخەڵاتی بێگانە بۆ سوننە دابنرێت و دواتریش لەساڵی 2003دا کاتێک ئەمریکا دەسەڵاتی بەربەری سەدام حسێن لەناو دەبات و شیعەکان دەگەیەنێتە دەسەڵات، دیسان لای زۆرێکی نوسەران و ئەهلی سوننە عێراق دیسان خەڵاتە بێگانەکەیە بەڵام ئەمجارە ئەمریکا بەخشیوێتی بەشیعەکان.\nبەخشینی ئەم دوو خەڵاتە بێگانەیە جارێک بۆ سوننە لەلایەن ئینگلیزەکان و جارێکیش بۆ شیعە لەلایەن ئەمریکاوە هیچی لەهێورکردنەوەی پێکدادانی مەزهەبی لەعێراقدا نەگۆڕی، بەپێچەوانەوە یاری نێوان هەردوولایان یەکسانکردۆتەوە و لەگەڵ ئەوەشدا توندتریان کردووە و هەردوولا لەشەڕێکی قورس و تاقەت پروکێندان, تاکو لایەکیان لەکۆتاییدا بیباتەوە و لەسەر تەختەی شانۆییەکە پشتوێنی سەرداری عێراق بەرز بکاتەوە. لەعێراقی سوننەدا پێکهاتەی کورد و عەرەبی شیعە چەوسێنرایەوە، بۆ هاوسەنگکردنی ئەم وێنەیە لەئێستای عێراقی شیعەدا پێکهاتەی کوردو عەرەبی سوننە دەچەوسێنرێنەوە. ئەمەش وادەکات بەردەوامی زیاتر لەململانێکەدا ببینرێت. لەم نێوانەشدا شتێک دروست نابێت پێیبگوترێت عێراقی سێیەم و لەنێوان شیعەو سوننەدا پێکهاتەی کورد دەسەڵات بگرێتەدەست و گەلانی عێراق فۆرمێکی نوێی کارکردن و بەڕێوەبردن تاقی بکەنەوە. نەک هەردوو مەزهەبەکە بەتایپی سێیەمی عێراق ڕازی نابن تەنانەت کورد قوربانییەکی هاوبەشە لەنێوان هەردوولایاندا.\nدووەم/ کورد و عەرەب\nچەند دەقە شیعرییەکان یاخود هوتافە عاتیفییەکان بڵێت «کوردو عەرەب برایە» بەڵام واقیعی پەیوەندیان لەسەر خاکی عێراق شتێکیترمان پێدەڵێت کە پێچەوانەی واقیعی ئەو دروشمەی سەرەوەیە. واقیعی ئەم دوو نەتەوەیە لەسەر خاکی عێراق واقیعێکی تاڵە. واقیعێکە ئەگەر پێکبەستنێکی خۆنەویستانە نەبوایە دەمێکبوو پەتی نێوانیان پچڕابوو لەئەنجامی پێکدادان و جەنگی درێژخایەنی نێوانیان.\nئەم پێکدادانەی کوردو عەرەب، هیچی کەمترنییە لەپێکدادانی مەزهەبی عەرەبی سوننە و عەرەبی شیعە لەعێراقدا، هیچی کەمتر نییە لەزیانی ئەو جەنگە مەزهەبییە بۆسەر ماندووکردنی جەستەی سیاسی عێراق. ئەم پێکدادانە بەدرێژایی مێژووی پێکەوەیی گەلی کورد لەگەڵ عەرەب لەعێراقدا بوونی هەبووە. بەڵام هەرجارەی لەناو فۆرمێکی جیاوازدا و هەمیشەیش پێکدادانێک بووە لەدەرەوەی ویستی کورد، بەڵام هەموو جارێکیش لەسەر داواکارییەکانی کوردبووه بۆ بەدەستهێنانی مافە ڕەواکانی لەعێراقدا.\nلەم پێکدادانەدا هەرچی مێژووی دوای ساڵانی 1921ە بۆ ساڵانی 1991 مێژوویەکە بەناو زنجیرەیەک هەڵبەزودابەزی پەیوەندی کورد لەگەڵ دەسەڵاتدارانی عێراقدا ڕۆیشتووە. لەم زەمەنەدا ڕووبەری نێوان هەردوولا زیاتر ڕووبەرێکی پڕ لەجەنگ و ئاشووب و ماڵوێرانی بووە و کەمترینجار دەلاقەیەک دۆزراوەتەوە بۆ گفتوگۆو لێکتر تێگەشتن کە دیارترینیان گفتوگۆکانی ساڵەکانی 1966 و 1983 و 1984ه.\nمێژووی دوای 1991یش تاکو 2003 دەتوانین ناوی بنێین بە مێژوویەکی داخراو، کە لەجێگای خۆیدا وەستابووە و دابڕاوبووە لەڕابردووی خۆی!. یان بەمانایەکیتر ئەم مێژووە بۆ کورد دوورکەوتنەوەبووە لەو پانتاییە پڕ لەجەنگەی هێزی باڵا لەعێراقدا ویستوویەتی درێژەی پێبدات لەپێناو مانەوەی خۆیدا. ئەم قۆناغە کە بە تێگەشتنە گشتییەکە قۆناغی دوای ڕاپەڕینی کوردەکانی باشووری کوردستانە، لەتەنها خاڵێکدا لەعێراقی سوننەی بەعسی دابڕا، بەپێچەوانەوە نەتوانرا لەتەواوی عێراقی عەرەبی داببڕێت.\nتێگەشتنەکە لێرەدایە کە کورد ڕاپەڕینی ئەنجامدا وەک ئەوەبوو تەنها هێڵێک لەنێوان خۆیی و سوننەی بەعسی دەسەڵاتداری ئەوکاتدا بکێشێت ئەگینا ڕاپەڕین نەیتوانی هێڵێک بۆ هەمیشە لەنێوان کورد و تەواوی کێشەکانی لەعێراقدا بکێشێت و جارێکیتر نەگەڕێتەوە ناو ئەم مێژووە. باشترین نمونەیش ئەوەیە کورد لەدوای ڕوخانی دەسەڵاتی بەعسی سەدام حسێن لەساڵی 2003 جارێکیتر دەچێتەوە عێراق و دەچێتەوەناو دەسەڵات. ئەمەش سەلمێنەری ئەو ڕاستییەیە کە کورد پانتاییەکەی جەنگی عێراقی جێنەهێشتووە بەڵکو تەنها ڕەفزی دەسەڵاتی سوننەی بەعسی کردووە بەسەرکردایەتی سەدام حسێن.\nتاکو کورد لەم خاکەدا بمێنێتەوە دیوێکی ئەو ئاشووب و شەڕە دەبێت کە لەسەر خاکی عێراق بەردەوامی هەیە. واتە؛ کورد ناتوانێت لەم جەهەنمی عێراقە بچێتە دەرەوە تاکو (فوئاد عەجمی وتەنی «سنورە دەستکردە لمین»ەکەی عێراق تێکنەدات و نەیسڕێتەوە. لەساڵی 742 کە جەعفەری مەنسور (باغی داود ــ باخی داود) لەشاری بەغدادی جاران تێکدەدات و دەیکاتە ئەم بەغدادەی ئێستا، ئیدی چیرۆکی ماڵوێرانکردنی هەموو (داودێکی کورد !) دەست پێدەکات و ناوەستێت و درێژەی هەیه.\nلەدوای ساڵی 2003وە کە کورد گەڕایەوە بەغدادو بەشداری بنیادنانەوەی عێراقی نوێی کرد، بەجۆرێک لەجۆرەکان کورد گەڕایەوەناو هەمان پێکدادان و ئاشووبی جاران. چونکە لابردنی دەسەڵاتێک بۆ دەسەڵاتێکیتر نەیتوانی مێنتاڵێتی پیاوانی عەرەب بەهەردوو مەزهەبەکەوە بگۆڕێت لەبەرامبەر مافەکانی کورددا کە هەمیشە ناکۆکییەکانی کورد لەگەڵ بەغداد لەسەر ئەو مافانەبووه.\nدووەم : ململانێی دەرەکی\nئێران ــ ئەمریکا\nلە دەسەڵاتی ئینگلیزەکانەوە بۆ عێراقی ئێستا و بەدرێژایی مێژووی عێراق، ئەمریکا بەشێک بووە لەو پێکدادانە دەرەکییەی زلهێزەکان لەسەر خاکی عێراق کردوویانە. ئەم پێکدادانە لەهەندێک حاڵەتدا پێکدادانی هێزو لەزۆرترین حاڵەتیشدا پێکدادانی بەرژەوەندی و جەمسەربەندی بووە. ئەم پێکدادانەیش دابەشبووە بۆ دوو قۆناغ، یەکەم: ئەمریکا ــ (سۆڤییەت).\nلەمێژووی پێش ڕاپەڕینی کوردەکاندا گەلێک جار پێکدادانی ئەمریکا لەعێراقدا لەگەڵ سۆڤییەت بووە، یان پێکدادانی ئەمریکا بۆ شوعییەت بووە وەک نوێنەری سۆڤییەت لەعێراق و هاوپەیمان و بەرەی سۆڤییەت. تەنانەت ئەم ململانێیە شۆڤییەتی لەئەفغانستانیشدا تێوەگلاند و ئەمریکا سۆڤییەتی بەتێکشکاوی لەئەفغانستان وەدەرنا. هەندێک لەچاودێران و مێژوونوسانیش پێیانوایە بێدەنگی ڕوسیا لە جەنگی کەنداوی ئەمریکادا ترسبووە لەدووبارەبوونەوەی سیناریۆی ئەمریکا بۆ سۆڤییەت لەئەفغانستاندا،\nلەدوای ڕاپەڕینی کوردەکان و هەڵوەشاندنەوەی سۆڤییەت، ئیدی ئەمریکا ئەم پێکدادانەی گواستەوە بۆ هەموو ئەو لایەن و وڵاتانەی کە لەڕوسیاوە نزیک بوون، دیارترینیشیان ئێرانه.\nئەمریکا لەساڵی 2003دا بەئاشکرا ئێرانی ڕاکێشایەناو پێکدادانەکانی عێراقەوە ئەمەش کاتێک عێراقی لەدەسەڵاتێکی سوننی داخراوەوە بەڕووی ئێراندا گۆڕی بۆ عێراقێکی شیعی کراوە بەڕووی ئێراندا.\nلێرە بەدوا ئیدی ئێران بەتەواوی پرۆژەو ئەجێنداکانییەوە بەرەو عێراق کشاو زۆرجار خاڵی بەهێزی بڕیاردانیش لەعێراقدا ئێرانەو لەگەڵ ئەمریکادا دەکەوێتە دەست شکانەوه.\nئێستا کە کابینەی نوێی عێراق لەپێکهێنانیدایەو هەرسێ سەرۆکایەتییەکە یەکلاکراوەتەوە، لەسەر بنەمای پشک پشکێنەیه، پشکێک بۆ بەرەی ئێران و پشکێکیش بۆ بەرەی ئێرانه.\nبەتێڕوانین لە وێنە گشتییەکەیش لێکەوتەی تەواوی پێکدادانەکان پێماندەڵێت ئایندەی بەغداد وەک ناوەندی دەسەڵات، درێژەپێدەری هەموو ئەو پێکدادانەدەبێت کە لەڕابردوودا هەبووەو ئێستایش بەردەوامە، دواجاریش بەغداد کە ڕۆژانێک شاری ئاشتی بوو ئێستاو داهاتوویش شاری ئاشووب دەبێت.


وتەبێژی وەزارەتی دەرەوەی ئێران: ئوروپا نابێ لەهەوڵی کەمڵاندنی داواکارییەکانی لەلایەن ئێرانەوە بێ - SAHAR KURDISH (Sorani)\nوتەبێژی وەزارەتی دەرەوەی ئێران: ئوروپا نابێ لەهەوڵی کەمڵاندنی داواکارییەکانی لەلایەن ئێرانەوە بێ\nFeb 18, 2019 16:40 Asia/Tehran\nوتەبێژی وەزارەتی دەرەوەی ئێران وتی: پشوودرێژی و سەبری خەڵک و حکومەتی ئێران حەددێکی هەیەو ئوروپا نابێ بەکات بەفیڕۆدان لەهەوڵی کەمڵاندنی داواکارییەکانی لەلایەن ئێرانەوە بێ.\nبەپێی ڕاپۆری بەشی دەرەوەسنوریی رادیۆ وتەلەفزیۆنی ئێران، "بەهرام قاسمی" وتەبێژی وەزارەتی دەرەوەی ئێران ئەمڕۆ دووشەممە لە کۆنگرە ڕۆژنامەوانییەکەی لەگەڵ پەیامنێرانی ناوخۆیی و دەرەوەیی لەبارەی کاناڵی تایبەتی دراڤیی ئوروپاو ئێران لەژێرناوی "ئامرازی پشتیوانیی چالاکییە تیجارییەکان" یان "ئینستێکس" وتی: ئەوەی وا لەلایەن ئوروپاوە هاتۆتە ئاراوە ، ئیرادەیەکی سیاسی بوو کە تائێستا سەرکەوتنێکی ئەوتۆی نەبووەو کارەکان زۆر بەهێواشی و سستی دەچێتە پێش.\nقاسمی بەئاماژە بە پێداگریی وەزیری دەرەوەی ئێران لەسەر هەنگاونانی پراکتیکی ئوروپا پاش چوونەدەری ئەمریکا لە ڕێککەوتنی ناڤۆکی ، وتی: کۆماری ئیسلامیی ئێران دەورێکی سازندەو کارای بووە لەهێنانەدی ئاشتەوایی و بەرەنگاربوونەوەی ماددە هۆشبەرەکان و تاوانە ڕێکخراوەکان و لەمەڕ پرسی ڕێککەوتنی ئەتۆمیش بەڵێنیەکانی بەباشی ئەنجام داوە.\nوتەبێژی دەزگەی دیپلۆماسیی ئێران پێی داگرت: ئوروپاییەکان بەجاران وتوویانە کە نەیاری سیاسەتی یەکلایەنخوازانەی ئەمریکان و بە لەبەرچاوگرتنی دەوری ئەرێنیی ئێران لە سەقام و هێمنیی ناوچە، ئوروپا دەبێ ئەرکی خۆی لەمەڕ دابینکردنی بەرژەوەندییەکانی ئێران هاوپێوەند بە ڕێککەوتنی ناڤۆکی جێ بەجێ بکات.\nقاسمی لەبارەی هاوکارییەکانی ئێران و پاکستان پاش پەلاماری ترۆریستیی ئەم دواییە لە سیستان و بەلووچستان، هەڵکەوتوو لەباشوری ڕۆژهەڵاتی ئێران، و سەردانی شازادەی جێنشینی عەرەبستان بۆ ئەو وڵاتە پاش ئەو ڕووداوە ترۆریستییە وتی: پەیوەندیی تاران لەگەڵ ئیسلامئاباد لەبواری جۆراوجۆردا هەیەو دوولایەن پێشنیارگەلێک بۆ چارەسەریی کێشەو گرفتی بەدیهاتوو بۆ هەندێ لە هاتووچۆکانیان هێناوەتە ئاراوە.\nوتەبێژی وەزارەتی دەرەوەی ئێران لەبارەی سەفەری پاشمیری عەرەبستان بۆ پاکستانیش وتی: پەیوەندییە دەرەوەییەکانی وڵاتانی دراوسێ، هاوپێوەند بە خۆیانە وتاران هیچ دەسوەردانێکی تێدا ناکا بەڵام وڵاتانی دراوسێ دەبێ وریای بڕێک پیلان و دهۆی کەسانێک بن کە دەخوازن کاربکەنە سەر پەیوەندیی ئێران لەگەڵ دراوسێکاندا.\nقاسمی لە وەڵامدانەوە بە پرسیاری پەیامنێری دەرەوە سنووریی لەبارەی سەفەری ئەمڕۆی عەلی لاریجانی سەرۆکی مەجلیسی شۆرای ئیسلامیی ئێران بۆ چین و هاریکارییەکان لەگەڵ ئەو وڵاتە بەتایبەت لەبواری ئابووری، وتی: هاوکاریەکانی ئێران لەگەڵ چین لەئاستێکی زۆر شیاودایە، هەڵبەت ڕەنگە لە سەردەمانێکدا بڕێک کەم وکوڕیی هەبێ بەڵام ئەو هاوکارییە ڕوو لەپێشە. وتەبێژی وەزارەتی دەرەوەی ئێران لەبارەی لێدوانەکانی ئانگێلا مێرکل سەرۆک وەزیرانی ئاڵمان لەبارەی دەوری ناوچەیی ئێران وتی: دەور و ڕۆڵی ئێران لەناوچەدا تەواو ئاشکرایەو بەرپرسانی وڵاتانی ئوروپایی باش ئاگاداری دەوری سەقامگیرکەری ئێران لەناوچەن.\nوتەبێژی دەزگەی دیپلۆماسیی ئێران لەبارەی لێدوانەکانی رەجەب تەییب ئەردۆغان سەرۆک کۆماری تورکیا لەمەڕ زیادکرانی وڵاتانێکی وەک عێراق ولوبنان بە دانیشتنەکانی ئاستانە، وتی: بڕیاردان لەبارەی ئامادەبوونی وڵاتانی نوێ لەو پرۆسەدا وەک ئەندامی چاودێر و نەک وەک ئەندامی سەرەکی پرۆسەی ئاستانە، لەمێژە لەئارادایە.\nعێراقچی : چین هەڵوێستێکی قایمی لە بەرامبەر پاراستن و راگرتنی رێککەوتنی ناڤۆکی هەیە\nهەڵوێست وەرگرتنی نوێنەرانی پەرلەمانی ئوروپا لە هەمبەر ئەمریکا


ناكۆكییەكانی توركیا و ڕوسیا لەسەر دۆخی ئیدلیب زیاتر دەبن\n08/09/2019 1251 جار خوێندراوه‌ته‌وه\nلێدوانە توندەكانی هەردوو وەزیری دەرەوەی ڕوسیا و توركیا (سێرچی لاڤرۆڤ و مەولود چاوش ئۆغڵۆ) لەسەر دۆخی ئیدلبی سوریا، چاوەڕوانی ئەوەی لێدەكرێت هەڵكشانی زیاتر بەخۆیەوە ببینێت، ئەمەش بە هۆی هێرشە هاوبەشەكەی هێزەكانی ڕوسیا و سوپای سوریا، كە بووە دەستبەسەرداگرتنی شاری "خان شیخون"ی گەورەشاری ناوچەی گوندەواری (ریف) ئیدلب، بەو هۆیەشەوە دەستەی ڕزگاركردنی شام (بەرەی نوسڕەی پێشوو) پاشەكشەی كرد.\nلاڤرۆڤیش لەو بارەوە وتی: مۆسكۆ و دیمەشق لە كردە سەربازییەكانیان بەردەوام دەبن بۆ رزگاركردنی شاری ئیدلب لەبندەستی تیرۆرستان، ئەمەش واتای ئەوەیە مۆسكۆ گوێ بە كاردانەوەی ئەنقەڕە نادات، توركیاش هێشتا شێلگیرە لە دەستگرتن بە ڕێككەوتننامەكەی سوچی، ئەو خاڵە چاودێرییە سەربازییانەشی هەڵنەوەشاندوونەوە، كە بە گوێرەی ڕێككەوتننامەكە جێگیری كردوون.\nگرنگرتین ناكۆكییەكانی نێوان توركیا و ڕوسیا سەبارەت بە ئیدلب\nبنكەی پێكدادانی تازە\nلێدانە سەربازییەكە لە كاروانە سەربازییەكەی توركیا، كە بە 50 ئۆتۆمبیل بوون، پێشبینی چاودێرانی زیاتر كرد ، كە هەڵكشانێكی سەربازی ڕاستەوخۆ لە نێوان روسیا و توركیادا ڕوودەدات.\nلێدانەكە بە ئەنقەست بوو، ڕوسیاش پاساوی ئەوەی هێنایەوە ئەو كاروانە سەربازییە ئاراستەی ڕۆیشتنیان بەرەو تیرۆرستان بووە، ئەنقەرەش رایگەیاند، ڕووگەیان بەرەو خاڵەكانی چاودێری سەربازی بووە.\nلەو بارەوە مەولود چاوش ئۆغڵۆ ئۆباڵەكەی خستە ئەستۆی ڕوسیا، ڕوسیاش هێشتا مكوڕە لە ئەنجامدانی گۆڕانكاری لەدۆخی شاری ئیدلب، ئەمەش لەسەر هەگبەو و كەوڵی بەرژەوەندییەكانی توركیا دەبێت.\nوتارێكی توندی دبلۆماسی\nپێكدادانێكی دبلۆماسی تازە لەنێوان هەردوولادا سەریهەڵدا، لاڤرۆڤ هەر بەوە نەوەستا، كە ئاماژە بە هۆشدارییەكانی پێشووی مۆسكۆ بدات بەوەی ئارامیان لەبەر بڕاوە لەهەمبەر پەرەسەندنی بوونی تیرۆرستان لە ئیدلب، بەڵكو بە ڕاشكاوی ئۆباڵی ئەم پەرەسەندنەی خستە ئەستۆی توركیا لەوەی تیرۆرستان ئێستا 90% ی خاكی ئیدلبیان بەدەستەوەیە، كە پێشتر ڕێژەكە 50% بوو.\nئەو وتیشی: ئەو خاڵە چاودێرییە سەربازییانەی دروستكراون، ئەركی خۆیان جێبەجێنەكردووە لە هەڵتەكاندنی بارگە و بنەی ئەو تیرۆرستانە، ئەمەش ناڕاستەوخۆ تۆمەتباركردنی توركیایە بە پشتیوانیكردنی تیرۆرستانی سوریا.\nڕەنگدانەوەی نزیكبوونەوەی توركیا – ئەمریكا لەڕۆژهەڵاتی فوڕات\nپێكدادانی ئەم دواییەی نێوان مۆسكۆ و ئەنقەرە وا لێدرایەوە، كە بەرئەنجامی نزیكبوونەوەی نێوان واشنتۆن ئەنقەرەیە، بەوەی سەبارەت بە ناوچەی ئارامی باكووری ڕۆژهەڵاتی سوریا گەیشتوونە لێكتێگەیشتن، ئەمەش پێنوێنە (مۆشر) بەوەی لە ئایندەدا شێوەی هاوپەیمانییەكان دووبارە گۆڕانكاری بەسەردا دێت.\nبە گوێرەی پەرەسەندنەكانی ئێستا، شیمانەی چەند سیناریۆییەك دەكرێت لەپەیوەندییەكانی نێوان مۆسكۆ و ئەنقەرەدا، لەوانەش:\nبەردەوامی هەڵكشانی ڕووداوەكان\nسەرباری ئەوەی زۆر لایەن توركیا بە پشتیوانیكردنی تیرۆر تۆمەتبار دەكەن لە سوریا و دەوڵەتانی دیكە، بەڵام گرفتی ئەنقەرە ئەوەیە ڕوسیا پشتیوانی لەو تۆمەتانە بكات، جا چ بە ئاشكرا یان بە شاراوەیی، ئەمەش واتای ئەوەیە مۆسكۆ كۆششەكانی بەردەوام دەبن بۆ دروستكردنی بەربەست لەبەردەم كۆششەكانی توركیا بە پارێزگاریكردن لە بنكە سەربازییەكانی لە ئیدلب، ئەمەش كاریگەری بەرچاوی دەبێت لەسەر پەیەندییەكانی نێوان هەردوولا.\nڕەنگە هەردوولا چاوبخشێننەوە بە میكانیزمەكانی مامەڵەكردن لەگەڵ پەرەسەندنی تەنگژەكەی ئەم دواییە، ئەمەش ئەگەری ئەوەی هەیە پەیوەندی بەیەكترەوە بكەن بۆ خاوكردنەوەی بارگرژییەكانی نێوانیان.\nلەوانەشە توركیا بە پەنابردنەبەر گۆڕینی تاكتیكەكانی لە ئیدلب هەوڵی بەدەستهێنانی دەستكەوت بدات، وەك ئەوەی چەكدارانی ئۆپۆزسیۆنی سوریا لە بری چەكدارەكانی دەستەی ڕزگاركردنی شام (بەرەی نوسڕەی پێشوو) بخاتە پێشەوەی گۆڕەپانی جەنگەكە ڕێگەش بۆ ڕوسیا و سوریا فراوان بكات تاوەكو بەرەنگاری ئۆپۆزسیۆن ببنەوە، ئەمەش ناوە ناوە لە لێدوانەكانی بەرپرسانی وەزرارەتی دەرەوەی توركیادا هەستی پێدەكرێت، گوایە بەم كارەیان پشتیوانی لە سوپای نیشتمانی سوریا یان هێزە بەرهەڵستكارەكانی ڕژێمی سوریا دەكەن، ئەمەش بۆ هێشتنەوەی ڕێككەوتننامەی "سوچی"یە و لە پێناو هێشتنەوەی هێزەكانی ئۆپۆزسیۆنە تا گەیشتن بە ڕێككەوتننامەیەكی سیاسی، بەمەش پارێزگاری لەو بنكە سەربازییانە دەكات كە دروستیكردوون.\nلەوانەیە هەردوولا لە مەودایەكی مامناوەنددا كۆششی ئەوە بكەن بگەنە لێكتێگەیشتن سەبارەت بە ناوچەیەكی ئارام لە ئیدلب، بە هەمان شكڵ و شێوەی ناوچە ئارامەكەی توركیا – ئەمریكا لە ڕۆژهەڵاتی فوڕات، ئەمەش لەسەرەتای سەرهەڵدانی تەنگژەی سوریاوە داواكاری توركیا بووە، بەڵام هیچ لایەك پشتیوانی لێنەكردووە، بەڵام ئەم ئەگەرەیان دەوەستێتەسەر ڕادەی ووڵامدانەوەی مۆسكۆ بۆ داواكارییەكەی توركیا.\nپۆختەی قسە ئەوەیە، كە پەیوەندییەكانی ڕوسیا – توركیا بە تاقیكردنەوەیەكی قۆناغبەندیدا تێدەپەڕێت، كە ڕادەی پتەوی هاوپەیمانیەتی نێوان مۆسكۆ و ئەنقەرە دیاری دەكات، ئەمەش واتای ئەوە نییە ئەو هاوپەیمانییە گۆڕانی بەسەردانایەت، چونكە هەردوولا توانستی ئەوەین هەیە لێكەوتەكانی ئەو پەرەسەندنانەی ئێستا تێپەڕێنن. سەرباری ئەوەش، ئەو ئاماژە گرنگەی خۆی قوتدەكاتەوەئەوەیە كە پەیوەندییەكانی نێوان ڕوسیا – توركیا كە لەسەر سەوداو مامەڵە و لێكتێگەیشتنەكان بەندە، ئەگەری هەرەسهێنانیان هەیە، ئەمەش پەیوەستە بە ڕادەیی پڕاگماتیببونی لایەنەكانی ئەو هاوپەیمانییە لە بەڕێوەبردنی پەیوەندییەكانیاندا.


چین سەرسمی دا، وڵاتانی تر كەوتن\n2020-04-24 15:32 49 جار بینراوە کۆمێنت\nچین سەرەڕای ئەوەی گەورەترین وڵاتە لەجیهاندا لەڕووی دانیشتووانەوە كە ئێستا زیاتر لەملیارێك و چوارسەد ملیۆن كەسە، لەگەڵ ئەوەشدا لەدوای ساڵی 1978ەوە بڕیاری چاكسازیی و كرانەوەی بەڕووی جیهاندا داوە، لەدوای زیاتر لە40 ساڵ لەو كاتەوە، ئێستا چین بەدووەم گەورەترین وڵاتی ئابووریی لەسەر ئاستی جیهان دادەنرێت لەدوای ئەمریكاوە.\nپێ چەقاندنی چین لەو پێگەیە، هەروا بەگۆترە نەبووە، بەڵكو توانیویەتی لەو ماوەیەدا شۆڕشێكی كشتوكاڵی و پیشەسازیی و تەكنۆلۆژی و پەروەردەیی و سەربازیی پەرپابكات و هەندێك جاریش هەڕەشە بووە بۆ ئەمریكا كە لەپێگەی باڵا بیهێنیتە خوارەوە.\nكاڵای چینی رووپەڕی ئەمریكاو ئەوروپاو ئاسیاو ئەفریقای داپۆشیووەو كێشمەكێشەكان زیاتر زەقبوونەوە، كاتێك ئەمریكا كەوتە دانانی باجی گومرگیی زیاتر لەسەر كاڵاكانی چین كە هاوردەی ئەمریكا دەكرێت، ئەوەش ئەوە دەردەخات كە هەڕەشەی لەقاندنی كاڵای ئەمریكای كردووە.\nلەگەڵ سەرهەڵدان و بڵاوبوونەوەی ڤایرۆسی كۆرۆنا، راستەوخۆ لەلایەن چاودێرە سیاسییەكانەوە بەشەڕی ساردی نێوان چین و ئەمریكا ناویان دەبردو بەتۆڵەی ئەمریكایان لەچین ناودەبرد، بەڵام ئێستا چین چاكبۆتەوەو لەسەرپێ وەستاو ئەمریكا نەخۆش كەوتووە و گرفتارە.\nچین رێڕەوی ئابووریی نوێ\nچین لەگەڵ ئەوەی بەردەوام لەگەڵ پارێزگارییكردندایە لەپێگەی خۆی، هەوڵیشیداوە زیاتر بچێتە پێشەوە، لەهەوڵی دروستكردنی رێگەی ئاوریشمدایە كە بۆ مەبەستی بازاڕگەریی و پێشخستنی ئابووریی جیهانە كە بە 123 وڵاتدا تێدەپەڕێت لەگەڵ رەخساندنی 360 ملیۆن هەلی كار. كۆماری میللیی چین دەبێتە پێگەی سەرەكی لەو پڕۆژە نوێیەدا كە بەپشتێنەكەی دەتوانێت ئاسیاو ئەوروپاو ئەفریقیا پێكەوە گرێبدات و كاڵاكانیش بەئاسانی بگەیەنێتە ئەمریكا.\nچین پێی هەڵكەوت. وڵاتانی تر كەوتن\nدوای بڵاوبوونەوەی ڤایرۆسەكە لەچین، گرتنەبەری رێوشوێنی خۆپارێزیی بووە هۆی داخستنی هەندێك كارگە یان كەمكردنەوەی بەرهەم و كاڵاكانیان، ئەمەش بووە هۆی كەمتر بەكارهێنان و هێنانی مادەی خاو لەدەرەوەی ئەو وڵاتەوە بەتایبەتی نەوت، كە گەورەترین بەكاربەری نەوتە لەسەر ئاستی جیهان. ئەمەش ئەوەی دەرخست كە خاوبوونەوەی ئابووریی چین دەبێت لاوازبوون یان مردنی هەندێك وڵاتانی تر بەتایبەتی وڵاتانی بەرهەمهێن و هەناردەكاری نەوت كە ئێستا نرخی نەوت نزیكبۆتەوە لە 19 دۆلار كە لەساڵی 1991ەوە ئەو نرخەی بەخۆیەوە نەدیوە.\nهەموو ئەو پێگە گرنگەی چین ئەو راستییە ئاشكرا دەكات كە نەخۆش كەوتنی چین، مردنی وڵاتانی تر و شینوشەپۆڕەكەی لەشوێنی تر دەبیسترێت.\n2020-05-04 17:56 72 جار بینراوە\n2020-04-13 17:38 57 جار بینراوە


سیستەمی سیاسی لە عێراقدا سیستەمێکی تەواو پەڕلەمانی نیە !\n11/10/2019 5:06:00 PM 163 جار خوێندراوەتەوە\nلە دەستووری ئێستای عێراقدا، دەقی ماددەی (١) بەم جۆرە هاتووە ؛\nماددەی (١) : کۆماری عێراق دەوڵەتێکی فیدڕاڵی یەکگرتووی سەربەخۆی خاوەن سەروەرییە، رژێمی حوکمڕانی تێیدا کۆماری نوێنەرایەتی ( پەرلەمانی) دیموکراسییە، ئەم دەستوورە یەکپارچەیی عێراق دەپارێزێت.\nئەگەر لەم ماددەیە ووردببینەوە، یەکسەر ئەوەمان بۆ رووندەبێتەوە کە سیستەمی حوکمڕانی لە عێراقدا پەڕلەمانییە . بەڵام ئەگەر تەواوی دەستووری عێراق بخوێنیتەوە، بۆت دەردەکەوێت کە سیستەمی حوکمڕانی لە عێراقدا، سیستەمێکی نزیک لە پەڕلەمانیيە واتا سیستەمی پەرلەمانی تەواو نیە بەڵکو نزیکە لە سیستەمی پەرلەمانی تەواو .\nلیژنەوەی نووسینەوەی دەستووری عێراق لە ساڵی ٢٠٠٥ کە ئەم دەستوورەیان نووسیوەتەوە، مەبەستیان ئەوە بووە کە سیستەمێکی حوکمڕانی تەواو پەڕلەمانی بۆ عێراق لە دەستوورەکەدا بچەسپێنن، بەڵام لە نووسینەوەی ماددەی (٦٥) سەبارەت بە ئەنجومەنی فیدڕاڵیدا، سەرکەوتوو نەبوون و مەبەستیان نەپێکاوە و سیستەمە پەرلەمانیەکەیان کاڵ کردۆتەوە .\nپێش ئەوەی باسی هۆی ئەم کاڵبوونەوەیە بکەین، باشتر وایە دەقی ماددەی ( ٦٥)ى دەستووری ئێستای عیراق بخەینەڕوو.\nدەقی ماددەی (٦٥ ): ئەنجومەنێکی یاسا دانان پێکدەهێنرێت کە بە (ئەنجومەنی فیدڕاڵی ) ناودەبرێت، نوێنەرانی هەرێم و ئەو پارێزگایانە لە خۆدەگرێت کە ناکەونە سنووری هیچ هەرێمێکەوە، پێکهاتە و مەرجەکانی ئەندامێتی وبواری تایبەتیمەندی ئەم ئەنجومەنە و هەرچی پەیوەندیدارە بەم بوارەوە بە یاسا رێکدەخرێت، بە زۆرینەی دوو لە سێی ٢\_٣ دەنگی ئەندامانی ئەنجومەنی نوێنەران .\nسیستەمی پەڕلەمانی چەند خەسڵەتێکی هەیە، یەکێک لەوانە ئەوەیە دەبێت دەسەڵاتی یاسا دانان لە لایەن دوو دەستە یان ئەنجومەن پێکبێت( یان پێیدەڵێن دوو ژوور ) ئەوانیش ئەنجومەنی نوێنەران و ئەنجومەنی فیدراڵین . ئەنجومەنی فیدراڵییەکە لە هەندێک وڵات ناوی جیاوازی هەیە، وەکو لە بەریتانیا بە ئەنجومەنی لۆردەکان، لە ئەمەریکا و فەڕەنسا بە ئەنجومەنی پیران و لە هەندێک دەوڵەتی عەرەبیش بە ئەنجومەنی ئەعیان ناودەبرێت . هەرچەندە سیستەمی حوکمڕانی لە ئەمەریکا سیستەمی سەرۆکایەتییە و لە فەرەنسا نیمچە سەرۆکایەتییە بەڵام دەسەڵاتی یاسادانەکەیان هەر لە دوو ئەنجومەن پێکدێت وەک لەسەرەوە ئاماژەیان پێکراوە .\nلە ئێستادا لە عێراق دەسەڵاتی یاسادانان، لە جیاتی ئەوەی وەک دەوڵەتانی جیهان لە دوو ئەنجومەن پێک بێت، لە یەک ئەنجومەن یان دەستە پێکدێت، ئەویش ئەنجومەنی نوێنەرانە. راستە لە دەقی ماددەی ( ٦٥ )ی دەستووردا هاتووە کە دەبێت ئەنجومەنێکی یاسادانان بەناوی ئەنجومەنی فیدڕاڵی دابمەزرێت و نوێنەرانی هەرێم و ئەو پارێزگایانەی تێدا بێت کە لە هەرێمدا رێکنەخراون، بەڵام ئەم ئەنجومەنە ئەگەر دروستیش بکرێت ئەنجومەنێکی یاسایی دەبێت نەک ئەنجومەنێکی دەستووری چونکە ئەم ئەنجومەنە بەپێی دەقێکی یاسایی پێکدەهێنرێت کە ئەنجومەنی نوێنەران دەریدەکات، واتا ئەنجومەنەکە ئەنجومەنێکی یاسایی دەبێت نەک ئەنجومەنێکی دەستووری .\nلێرەدا کە دەڵێین ئەنجومەنە فیدڕاڵییەکە ئەنجومەنێکی یاسایی دەبێت، مەبەست ئەوەیە ئەنجومەنەکە هێز و شەرعیەتی لەو یاسایە وەردەگرێت کە ئەنجومەنی نوێنەران دەریکات و پێی پێکدەهێنرێت نەوەک لە دەستوور. بێگومان وەک لە برگەی یەکەمی ماددەی (١٣) دەستووردا هاتووە، ئەم دەستوور بە یاسای هەرە بەرز دادەنرێت لە عیراقدا، پێویستە لە هەموو شوێنێکی عێراقدا پابەندبن پێوەی بەبێ جیاوازی . ئەمەش ئەوە دەگەیەنێ کە دەستوور باڵادەستە بەسەر یاسادا.\nکەواتە ئەگەر بەپێی ماددەی (٦٥) ی دەستوور، یاسای پێکهێنانی ئەنجومەنی فیدڕاڵی دەربکرێت و بەگوێرەی ئەم یاسایە ئەم ئەنجومەنی فیدڕاڵییە پێکبهێنرێت، ئەوا ئەم ئەنجومەنە وەک ئەنجومەنێکی نادەستووری دەمێنێتەوە و ئەگەری ئەوە هەیە ئەنجومەنی نوێنەران ، گۆڕانکاری بەسەر ئەم ئەنجومەنی فیدڕاڵییەدا بهێنێت یاخود هەڵیوەشێنێتەوە چونکە یاساکەی لەژێر رکێفی ئەنجومەنی نوێنەران دادەبێت ، ئەمانەش لاوازی ئەنجومەنی فیدڕاڵییەکە بەرامبەر ئەنجومەنی نوێنەران دەردەخەن.\nلێرەدا نازانرێت کە ئایا لیژنەی نووسینەوە دەستووری ٢٠٠٥ بە مەبەست تەنیا ماددەی ( ٦٥) ی بۆ پێکهێنانی ئەنجومەنی فیدڕاڵی تەرخانکردووە تاکو ئەم ئەنجومەنە فیدڕاڵییە هێزی دەستووری نەبێت و سیستەمە پەڕلەمانیەکەی عێراق لاواز بێت یاخود درکیان بەوە نەکردووە، چونکە ئەگەر تەماشای ماددەکانی ئەم دەستوورە بکەین سەبارەت بە ئەنجومەنی نوێنەران، دەبینین کە لە ماددەی (٤٩ ) ەوە تاکو ماددەی ( ٦٤ )، واتا ١٦ماددە، بۆ ئەم ئەنجومەنە تەرخانکراوە بۆ چۆنییەتی پێکهێنان و ژمارەی ئەندامانی و مەرجەکانی ئەندامان و کارو چالاکی و دەسەڵات و ماوەی خولەکانی و پەیوەندییەکانی بە دەسەڵاتی جێبەجێکردن و دادوەرییەوە .\nتاکو ئێستا کە چواردە ساڵ بەسەر دەرچوونی دەستووری عێراقی ساڵی ٢٠٠٥ دا تێدەپەڕێت، لایەنە سیاسییەکانی ناو ئەنجومەنی نوێنەران لەسەر دەرچواندنی یاسای ئەنجومەنی فیدڕاڵی رێکنەکەوتوون، دوور نیە یەکێک لەو هۆکارانەی تا ئیستا ئەنجومەنی نوینەران یاسای ئەنجومەنی فیدڕاڵی دەرنەکردووە بۆ دروستکردنی ئەنجومەنە فیدڕاڵییەکە، سروشتی ئەندامانی ئەنجومەنەکە بێت کە نەیانەوی ئەنجومەنیکی تر لە تەنیشت یان سەروی ئەنجومەنی نوینەرانەوە هەبێت کە خاوەنی دەسەڵاتی یاسادانان بێت یان رێگری لەو یاسایانە بکات کە ئەنجومەنی نوێنەران دەیان دەکەن. ئەگەر لەم دەستوورەدا وەکو ئەنجومەنی نوێنەران چەند ماددەیەک بۆ ئەنجومەنی فیدڕاڵی تەرخان کرابایە کە چۆنییەتی پێکهێنان و نوێنەرایەتیکردنی هەرێم و پارێزگاکان و ژمارەی ئەندامان و مەرجەکانی ئەندامان و کارو چالاکی و دەسەڵاتەکانی تێیاندا بە ووردی دیاریکرابان، ئەوا ئەگەری ئەوە هەبوو دەمێک بوو ئەم ئەنجومەنە بە گوێرەی ماددەکانی دەستوور پێکهێنرابایە چونکە ئەم لایەنە سیاسییانە نەیاندەتوانی ئەو داخوازییانەیان کە لەماددەکانی دەستووردا سەبارەت بە پێکهێنانی ئەنجومەنی فیدڕاڵییەکەدا نەبن، لە ناو چوارچێوەی ئەنجومەنەکەدا جێگایان بکەنەوە.\nئێستا لە عێراق، لە نەبوونی ئەنجومەنی فیدڕاڵیدا، ئەگەر ئەنجومەنی نوێنەران دەنگ بە پڕۆژە یاسایەک بدات ئەوا یەکسەر دەنێردرێت بۆ سەرۆککۆمار بۆ پەسەندکردنی پاشان دەنێردرێت بۆ بڵاوکردنەوەی لە وەقایعی عێراقیدا و کە بڵاوبۆوە دەبێت بە یاسا و کاریپێدەکرێت، ئەگەر سەرۆککۆمار لە ماوەی پانزە رۆژ لە بەدەستگەیشتنی پڕۆژە یاساکە واژۆ نەکات ئەوا بەگوێرەی دەستوور هەر بە پەسەندکراو دەژمێررێت. بەم پێودانگە هەموو پڕۆژە یاسایەک دوای پەسەندکردنی لە ئەنجومەنی نوێنەران، هیچ دەزگایەک نیە جگە لە دادگای باڵای فیدڕاڵی کە لایەنێک یان هەرێمێک یاخود پارێزگایەک پەنای بۆبەرێت بۆ گەڕاندنەوەی پڕۆژە یاساکە بۆ ئەنجومەنی نوێنەران ئەگەر نادادپەروەی یان ماف خورانی ئەو لایەنەی تێدابێت بۆ ئەوەی ئەم ناداپەروەرییە یان ماف خورانە لە پڕۆژە یاساکەدا لاببرێت. لێرەدا گرنگی هەبوونی ئەنجومەنی فیدڕاڵی دەردەکەوێت کە دەسەڵاتی رەتکردنەوەی پڕۆژە یاساکان و گەراندنەوەی بۆ ئەنجومەنی نوێنەران هەیە جگە لە زۆر دەسەڵاتی تر لەوانە پارێزگاریکردن لە مافەکانی هەرێم و پارێزگاکان . ئێستا تەنیا شوێنێک کە پەنای بۆبرێت بۆ تانەدان لە یاسایەک دادگای باڵای فیدڕاڵی عێراقە . بێگومان تانەدانەکەش دوای بڵابوونەوەی یاساکە لە وەقاییعی عێراقی و کارپیکردنی دەبێت .\nئێستا لە ئەنجومەرانی نوێنەرانی عێراقدا، لیژنەیەک لە هەژدە ئەندامی ئەنجومەنەکە دروستکراوە بۆ هەموارکردنەوەی دەستووری عێراق . دواتر ئەنجومەنی نوێنەران سێ ئەندامی کوردی تری بۆ لیژنەکە زیاد کرد و ژمارەی ئەندامانی لیژنەکە بوو بە بیست ویەک ئەندام . لە ئەگەری هەموارکردنەوەی دەستوورەکەدا، پێموایە دەبێت لیژنەکە گرنگییەکی زۆر بە ئەنجومەنی فیدڕاڵییەکەدا بدات و چەند ماددەیەکی ناو دەستوورەکە بۆنوسینەوەی ئەنجومەنی فیدڕاڵی دابنێت، دەربارەی چونیەتی پێکهێنانی ئەنجومەنەکە و مەرج و کار و پسپۆڕی و دەسەلاتەکانی. ئەم خاڵانەی خوارەوە کە گرنگن لەناو ماددەکانی ئەنجومەنی فیدڕاڵیدا جێگایان بکرێتەوە:\n١- هەر پارێزگایەکی عێراق، ئینجا ئەگەر ئەو پارێزگایە لەدەرەوەی سنووری هەرێمێکدا بێت یان لەناو سنووری هەرێمێکەدا بێت، دوو نوێنەر یان سێ نوێنەری لە ئەنجومەنی فیدڕاڵیدا بێت، لە ئەمەریکا هەر ویلایەتێک ژمارەی دانیشتوانی زۆر بیت یان کەم بێت هەر دوو نوێنەری لە ئەنجومەنی فیدڕالێدا هەیە .\n٢- هەڵبژاردنی نوێنەرەکان لە پارێزگاکان لەلایەن دانیشتوانی پارێزگاکان بە دەنگدانی گشتی نهینی پارێزگاکە بێت. دەسەڵاتی جێبەجێکردن وەکو سەرۆککۆمار یان سەرۆکی ئەنجومەنی وەزیران بۆیان نەبێت نوێنەری زیاتر بۆ ئەنجومەنەکە زیاد بکەن .\n٣- دەرکردنی بڕیارەکانی ئەنجومەنەکە لەسەر ئەو بابەتانەی پەیوەستن بە کارو پسپۆڕی ئەنجومەنەکەوە، بەتایبەتی ئەو بڕیارانەی چارەنوسسازن بۆ هەرێم یان پارێزگاکان، بە زۆرینەی رەها بێت بەو مەرجەی نوێنەرانی سێ پارێزگا یان زیاتر رەتی نەکەوە.\nئەم دەستوورەی ئێستای عێراق کەموکورتی و کەلێنی زۆری تێدایە و هەندێک لە ماددەکانی وا نووسراونەوە کە هەر لایەنە و لەبەر رۆشنایی بەرژەوەندی خۆی لێکدانەوەی بۆ دەکات. لەبەرئەوە پێویستە دەستوورەکە هەمواربکرێتەوە بۆ نەهێشتنی ئەم کەموکورتی و کەلێن و ناڕوونییانەی لە ماددەکانیدا هەن، بەڵام لە کەشێکی پڕ ئارامی و تەبایی و هەبوونی متمانە لە نێوان پێکهاتەکانی عێراقدا و دوور لەوەی دەست بۆ مافە بنەڕەتییەکانی هەرێم ببرێت و بۆ کەمکرنەوەیان .\nتەبایی لە نێوان لایەنە سیاسییەکانی هەرێم و هەروەها ئەنجامدانی چاکسازییەکی بنەڕەتی لە هەموو جومگەکانی بەڕیوەبردنی هەرێمدا و هەبوونی شەفافیەت و دادی کۆمەڵایەتی و ئازادی بیروڕا دەبڕین و بەرەنگاربوونەوەی گەندەڵی و بەهەدەرنەدانی سامانی گشتی، هەموو ئەوانە یەکڕیزی لەناو هەرێمدا دروست دەکەن و هەڵوێستی هەرێم بەرامبەر لایەنە عێراقیەکانی تر لە هەموارکردنەوەی دەستووری عێراقدا بە‌هێز دەکەن .\nهەروەکو لە وتاری پێشوم باسم کرد، هەموارکردنەوەی دەستووری ئیستای عێراق کارێکی ئاسان نیە بەڵام دەبێت کورد ئەگەرەکانی هەمواردنەوەکەی بە هەند وەربگرێت و خۆی بۆ ئامادە بکات.\nئەندامی پێشووتری ئەنجومەنی نوێنەرانی عیراق


ترەمپ: سوپاسی ئه‌ردۆغان دەکەم\nسه‌باره‌ت به په‌یوه‌ندی ته‌له‌فۆنی نێوان ره‌جه‌ب ته‌یب ئه‌ردۆغان، سه‌رۆکكۆماری توركیا و دۆناڵد تره‌مپ، سه‌رۆكی ئه‌مریكا كۆشكی سپی رایگه‌یاند، "تره‌مپ سوپاسی ئه‌ردۆغان-ی كردووه بۆ ئه‌و هه‌وڵانه‌ی کە توركیا ده‌یدات بۆ به‌رگرتن له كاره‌ساتێكی مرۆیی".\nئاوێنە: جود دیری، وته‌بێژی كۆشكی سپی راگه‌یه‌ندراوێكی سه‌باره‌ت به‌و په‌یوه‌ندییه ته‌له‌فۆنییه ئه‌نجامدا كه شه‌ممه رەجەب تەیب ئه‌ردۆغان، سه‌رۆکكۆماری توركیا و دۆناڵد تره‌مپ، سه‌رۆكی ئه‌مریكا ئه‌نجامیاندا.\nله راگه‌یه‌ندراوه‌كه‌دا هاتووه، "سه‌رۆک تره‌مپ نیگه‌رانیی خسته‌ڕوو سه‌باره‌ت به توندوتیژی له پارێزگای ئیدلب له سووریا و سوپاسی ئه‌ردۆغان-ی كرد بۆ هه‌وڵه‌كانی توركیا له‌باره‌ی به‌رگرتن له كاره‌ساتێكی مرۆیی".\nهه‌روه‌ها له راگه‌یه‌ندراوه‌كه‌دا باس له‌وه كراوه كه دۆناڵد تره‌مپ خواستی خۆی خستووه‌ته‌ڕوو سه‌باره‌ت به كۆتایی هاتنی پشتیوانیی رووسیا بۆ رژێمه‌كه‌ی ئه‌سه‌د و دۆزینه‌وه‌ی چاره‌سه‌ری سیاسیی بۆ جه‌نگی ناوخۆی سووریا و هاتووه ”تره‌مپ دووپاتیكرده‌وه ده‌ستوه‌ردانی هێزه ده‌ره‌كییه‌كان له لیبیا ره‌وشه‌كه خراپتر ده‌كات”.


◄ ئەنجام: Found 422, page 1 of 43 Items per page: 🗐 1 🗐 5 🗐 10 🗐 25 🗐 50 🗐 100\n💚 ئاراز حەسون دەروێش حەمید شەھیدێ ئەنفالی\n📅 کاتوو تۆمارکەردەی Aug 11 2017 11:28PM\nدانیشتووی گوندی خانی ڕۆستەم ئاغای هەردەی زەنگەنە ب [ زیاتەر... 👁] ✖ ✖ ✖ 0 4 ✔ 70% ✍ س.ئـ. 11-8-2017 23:28:23\n💚 ئازاد شێخ حەمەغەریب شێخ عەبدوڵڵا عوسمان - ئازاد شێخ غەریب شەھیدێ ئەنفالی\n📅 کاتوو تۆمارکەردەی Nov 4 2018 7:18PM\nساڵی 1960 لە گەڕەکی مەڵکەندی شاری سلێمانی لەدایکبو [ زیاتەر... 👁] ✖ ✖ 0 2 ✔ 99% ✍ س.ئـ. 4-11-2018 19:18:36\n💚 ئازاد عەلی عەبدوڵڵا شەھیدێ ئەنفالی\n📅 کاتوو تۆمارکەردەی Jun 26 2012 10:38AM\nخەڵکی گوندی عەسکەر، تەمەن 25 ساڵ [ زیاتەر... 👁] ✖ ✖ ✖ 0 0 ✔ 66% ✍ هـ.ب. 26-6-2012 10:38:09\n💚 ئازاد ڕەشید شەھیدێ ئەنفالی\n📅 کاتوو تۆمارکەردەی Aug 13 2017 9:15PM\n👁 ئی بابەتە 4,856 جارێ وینیان\nخەڵکی گوندی بۆگدی گەرمیان بووە، لە 05-05-1988 ئەنف [ زیاتەر... 👁] ✖ ✖ 0 4 ✔ 80% ✍ س.ئـ. 13-8-2017 21:15:01\n💚 ئاسۆ عەلی حەسەن کاکە مەند رەباتی شەھیدێ ئەنفالی\n📅 کاتوو تۆمارکەردەی Oct 14 2016 9:18PM\n👁 ئی بابەتە 2,069 جارێ وینیان\nساڵی 1985 لەدایکبووە. [ زیاتەر... 👁] ✖ ✖ ✖ 0 0 ✔ 66% ✍ هـ.ب. 14-10-2016 21:18:19\n💚 ئاسۆ مەحمود عەلی ئاغا شەھیدێ ئەنفالی\nخەڵکی گوندی عەسکەر، تەمەن 13 ساڵ [ زیاتەر... 👁] ✖ ✖ ✖ 0 0 ✔ 66% ✍ هـ.ب. 26-6-2012 10:38:10\n💚 ئامینە عەبدوڵڵا ئیسماعیل شەھیدێ ئەنفالی\n👁 ئی بابەتە 3,884 جارێ وینیان\nخەڵکی گوندی عەسکەر، تەمەن 32 ساڵ [ زیاتەر... 👁] ✖ ✖ ✖ 0 0 ✔ 66% ✍ هـ.ب. 26-6-2012 10:38:11\n💚 ئامینە عەزیز شەھیدێ ئەنفالی\nخەڵکی گوندی عەسکەر، تەمەن 20 ساڵ [ زیاتەر... 👁] ✖ ✖ ✖ 0 0 ✔ 66% ✍ هـ.ب. 26-6-2012 10:38:09\n💚 ئامینە محەمەد امین شەھیدێ ئەنفالی\n👁 ئی بابەتە 3,748 جارێ وینیان\n💚 ئاوات لەتیف عەبدوڵڵا شەھیدێ ئەنفالی\n👁 ئی بابەتە 2,607 جارێ وینیان\nخەڵکی گوندی عەسکەر، تەمەن 12 ساڵ [ زیاتەر... 👁] ✖ ✖ ✖ 0 0 ✔ 66% ✍ هـ.ب. 26-6-2012 10:38:10\nفایلەی پێوەنیدارە 45,791


دەستهەڵات ژ کیژان چینا جڤاکی دترسە؟\n1/25/2019 10:08:53 PM\n9155 جار خوێندراوەتەوە\nدھەر جڤاکەکێ مروڤایەتی دا سێ چین (طەبەقە) تێدا ھەنە ژیانا خوە دەرباز دکەن دنافا ھەر جڤاکەکێ دا مە ئەف ھەرسێ چینە ھەنە (ئێک زەنگین دوو ناڤین سێ ھەژار).\nھندی چینا زەنگینە مایێ خو د دەستھەڵاتێ دا ناکە و دبێژە من شوولە ژێ نینە کا کی دەستھەڵاتێ بکەت رازیمە و ب کومکرنا مال و سامانی ڤە مژولە و ھندی چینا ھەژارە دیسان ئەوژی ژبەر تێرکرنا زکێ خوە و خێزانا خوە بکارکرنا بەردەوام ڤە مژولە ئەوژی مایێ خو ددەستھەڵاتێ ناکە و رازییە کا کی دبە دەستھەڵاتدار و کی نە، لڤێرێ چینا ناڤین چینا ناڤین ئەو چینە یاکو ناھێلە دەستھەڵات مافێن زەنگین و ھەژاران بخوە، ھەر وەکو بێرنارد شو دبێژە ئەخلاقێ چینا ناڤین ئەڤە:پێتڤی یە ئەز ژبۆ یێن دن بژیم نە بو خوە .\nئەڤ چینا ناڤین یاکو ئەم بەحس ژێ دکەن کەسانێن رەوشەنبیر و فەرمانبەرن کو زانیاریێن باش لسەر دەستھەڵاتێ ھەنە و دزانن کا تا چ رادە دەستھەڵات مافێن ھاوڵاتیان دخوە لەواژی دەستھەڵات ژی بەردەوام پێکولێ دکە ڤێ چینێ کونترول بکە و لاواز بکە ژبەرکو گەلەگ ژێ دترسە و دبە ئەگەرێ لادانا وان .\nڕون و ئاشکەرا ئەڤ چەندە ل ھەرێما مەژی خویا دکە و دەستھەڵاتێ دەس بسەر چینا ناڤین دا گرتیە و بەردوام پێکولێ دکە یان خەلکێ ژ چینا ناڤین ببە چینا زەنگین داکو مایێ خوە ددەستھەڵاتێ دا نەکەن یان ژی ژ چینا ناڤین ببە چینا ھەژار دیسان داکو مایێ خو ددەستھەڵاتێ دا نەکەن.


خەڵاتی زێڕینی ماملێ ٢٠٢٠ و لەوحی ڕێزلێنانی ڕەزازی، پێشکەش بە مامۆستا دارابی کرا. – ماڵپەڕی فەرمی ماملێ\n13/02/2020 مەڵبەندئ هونەری ماملێgraphikurd\nوەکوو نەریتی ساڵانە، خەڵاتی ساڵی ٢٠٢٠ی ماملێ پێشکەش بە هونەرمەندی ساڵ کرا.\nرۆژی سێشەممۆ رێکەوتی ٢٣ی ڕێبەندانی ساڵی ١٣٩٨ه واتە ١٢/٠٢/٢٠٢٠ زایینی، لە شاری “تاران”، بە ئامادەبوونی بەشێک لە ئەندامانی ماڵباتی ماملێ و بەشداریی کۆمەڵێک کەسایەتیی، خەڵاتی زێڕینی ماملێ بۆ ساڵی ٢٠٢٠ پێشکەش بە هونەرمەندی گۆرانیبێژ و کەلهوڕیوێژی کورد، مامۆستا “محەممەد ڕەزا دارابی” کرا. وا بڕیار بوو کە ئەوساڵ هیچ مەراسیمێک بەڕێوە نەچێت و تەنیا چەند کەسێک بە نوێنەرایەتی مەڵبەند ئەو خەڵاتە پێشکەش بە مامۆستا دارابی بکەن کەچی، خۆشەویستی بۆ مامۆستا دارابی و محەممەد ماملێ لای کوردستانیان ڕەگی داکوتاوە بۆیە، لەلایان عاشقانی هونەر و فەرهەنگی کوردی مەراسیمێکی هەرچەند بچووک و ساکار بەڵام، دەوڵەمەند لە ناوەرۆکدا، لە ساڵۆنیکی بچووک، ئامادە کرا و لە بەرنامەیەکی خنجیلانەدا ڕێز گیرا لەو هونەرمەندە گەورەیە و خەڵاتی ماملێ ٢٠٢٠ و لەوحی ڕێزلێنانی مامۆستا ناسر ڕەزازی پێشکەش بە مامۆستا دارابی کرا. پێویستە بگوترێ کە بەڕیوەبردنی ئەو بەرنامەیە لەسەر شانی کاک “ئومێد دارابی” بووە و زەحمەتێکی زۆرییان کێشا تا سەرەڕای کەند و کۆسپی زۆر، بەرنامەکە بەڕێوە بچێت.\nسەرەتا پێشکەشکاری مەراسیمەکە بەڕێز ئومید دارابی بە چەند وتەیەک بەخێرهاتنی میوانانی کرد کە لەناویان دا میوانانی فارس زمانیشی تێدابوو. بەڕێزیان بە کورتەباسێک لەسەر خشتەی کاری بەرنامەکە بۆ بەشداربووان دوا. پاشان نۆرەی کاک عەبدوڵا ماملێ کوڕی گەورەی محەممەد ماملێ بوو تا بە نوێنەرایەتی مەڵبەندی هونەریی ماملێ و ماڵباتی ماملێ، پەیامی ئەو مەڵبەندە بخوێنێتەوە و تێیدا بەخێرهاتنی میوانانی کرد و وێڕای پیرۆزباییکردنی لە مامۆستا دارابی، چەند وتەیەکی لەسەر خەڵاتی هونەریی ماملێ‌ی هێنا زمان و تیشکی هاویشتە سەر گرینگی خەباتی فەرهەنگی لە پێگەیاندن و گەشەی کولتوور، زمان و هونەریی کۆمەڵگادا.\nئینجا پەیامی ویدیۆیی مامۆستا “ناسر ڕەزازی” لەسەر شاشە بۆ بەشداربوان پێشان درا و تێیدا پیرۆزبایی خەڵاتی ٢٠٢٠ی ماملێ‌ی لە مامۆستا دارابی کرد و سەبارەت بە خەڵاتی ماملێ و ڕێز و پلە و پایەی مامۆستا دارابی دوا. هەروەها ئەم چەشنە مەراسیمانە بۆ سازکردنی بەستێنیکی فەرهەنگی و هونەری بۆ کۆمەڵگای کوردەواری بە گرینگ نرخاند و هانی ڕۆشنبیران و هونەرمەندانی دا تا لە خەباتی خۆیان بۆ پاراستنی زمان و فەرهەنگی کوردی نەسڵەمێنەوە.\nلە بڕگەیەکی دیکەی بەرنامەکەدا لە لایان پێشکەشکاری بەرنامەکە کۆمەڵە شێعرێکی واتادار بە دوو زاراوەی کەڵهوڕی و سۆرانی خوێندرانەوە و پاشان لەلایان هونەرمەندی ناوداری کورد، مامۆستا “حوسێن ئەلبورزی” بە هاوکاری تیپی موسیقای “ترنگ” کە پێکهاتبوو لە ژەنیارانی فارس و کورد، گۆرانی “مەستورێ مەستان”ی بە یادی محەممەد ماملێ پێشکەشی میوانان کرد. پێویستە بگوترێ کە ژەنیارەکان بە کورد و فارسەوە بە جلی کوردییەوە دەرکەوتن کە بوو بە جێی خۆشحاڵی هەموو بەشداربوان.\nلەپاش وچانێکی کورت و لێو شیرنکردنێک بە شەربەت وچا و شیرنیمەنی، مەراسیمەکە بە گۆرانی و موزیکی کوردی دەستی پێکردەوە و کاک عەبدوڵا ماملێ بە گوتنەوەی گۆرانییەکی ماملێ بە ناوی “ئەی ڕاستی ڕاستی” درێژەی بە بەرنامەکە دا.\nپاشان هونەرمەندانی دەنگخۆش حامد “تاریپور” بە خوێندنی گۆرانی (ئەرێ ئەی بە زولف و ڕووخسار) و ئومید دارابی بە گۆرانی (شینم بکەرن) گڕ و تینێکی تری دا بە کۆڕەکە.\nلە بڕگەیەکی تردا مامۆستا محەممەد ڕەزا دارابی بە دەنگی خۆش و زوڵاڵیان دوو گۆرانی پێشکەشی بەشداربوان کرد تا کات گەییشتە ڕێوڕەسمی پێشکەشکردنی خەڵاتی ماملێ و لەوحی ڕێزلێنانی مامۆستا ناسر ڕەزازی.\nلەلایان کاک عەبدوڵا ماملێ خەڵاتی زێڕین ماملێ و لەلایان (تاقە)* دوو کچەکەی ماملێ واتە “فاتم ماملێ” لەوحی ڕێزلێنانی مەڵبەندی هونەری ماملێ و “شەونم ماملێ” دەستەگوڵی وەفا و ڕێز، پێشکەش بە مامۆستا دارابی کرا.\nلەپاشان لەوحەی ڕێزلێنانی ماملێ وێڕای دەستەگوڵێک لەلایان کاک عەبدوڵا ماملێ و بەڕێز “عاطفی” جێگری “کۆمەڵەی موزیک و ژەنیارانی ئێران” (انجمن موسیقی و نوازندگان ایران) ** پێشکەش بە مامۆستا حوسێن ئەلبورزی کرا. لە بەشێکی تری بەرنامەکە دا لەوحی ڕێز و سپاس پێشکەشی تیپی موسیقای (ترنگ) بەگشتی و بە ژەنیارە لێهاتووەکانی بەڕێزان (حامد پیرا بە باڵەبان)، (ماهور زمانەپور بە سازە کوبەییەکان)، (علی بشردوست بە سەنتوور)، (سجاد سقایی بە عود)، بورزو امیری بە کەمانچە) کرا کە لەلایان مەڵبەندی هونەریی ماملێوە ئامادە کرابوو.\nلە ژێرەوە وێنەی بەشیک لە مەراسیمەکەتان پێشکەش دەکەین و لە نیزیکترین دەرفەتیشدا فیلمی مەراسیمەکە مۆنتاژ دەکەین و لێرە بڵاوی دەکەینەوە.\n* محەممەد ماملێ تەنیا دوو کچی هەیە بە ناوەکانی فاتم و شەونم.\n** ئەو کۆمەڵەیە لەلایان هونەرمەندانی ئێرانەوە دامەزراوە و چ پێوەندییەکی بە بنەماکانی دەوڵەتی نییە.\nبۆ بینینی فیلمەکان دەتوانن کرتە لەسەر ئەو دێڕە بکەن.\n: ....., fateme mamli, mameli, mamle, MAMLE ART CENTER, mamli, shabnam mamli, بنکەی ماملێ, بنیاد ماملی, بۆ ماملێ, حسین البرزی, خوڵاتی ژێڕینی ماملێ, خەڵاتی ماملێ ٢٠٢٠, سابڵاخ, سابڵاغ, سەنتەری ماملێ, شبنم ماملی, شەونم ماملێ, فاتم ماملێ, فاطمە ماملی, ماملی, ماملێ, ماملە, محمد رضا دارابی, مەڵبەندی هونەریی ماملێ, کچەکانی ماملێ, یادی ماملێ


(نووسه‌ر: جه‌لیل به‌هرامینیا/)وەرگێڕ: کولسووم حەسەنزادە 1398/03/16\n(عومەر عەبدولعەزيز، (٢٤)ى ڕه‌مه‌زانى (١٤٤٠)ى كۆچی-سلێمانی) 1398/03/16\n(عومەر عەبدولعەزیز) 1398/03/16\n(عەبدوڕەحمان سدیق) 1398/03/16\nئیـلاهی! دەزانم چ لوتفێکت لە گەڵ نواندووم...\n(مودریك عەلی عارف) 1398/03/16\n(کولسووم حه‌سه‌ن‌زاده) 1398/03/16\n(تۆفيق كه‌ريم ساڵح) 1398/01/06\nبۆ ئەو نوێژخوێنانەی شەڵاڵی خوێن بوون\n(سەلاحەدین عەباسی) 1397/12/27\n(عومەر عەلی غەفوور) 1397/12/25\n(دوکتور عەلی قەرەداغی) 1397/12/16\nلێکۆڵینەوە نوێیەکان دەیسەلمێنن؛ گشت مرۆڤەکان تەنها لە ڕێگای دوو کەسەوە هاتوونەتە دنیا\n(لێى ماکمانۆس(LEIGH MCMANUS)) (ترجمه: د. ئازاد عەلی ئیسماعیل) 1397/12/14\n(ترجمه: و. لە عەرەبیەوە: ئەحمەد عەبباسی)"سیمای پێنووسەکان لەسەر پەڕەی لێنووسەکان" 1397/12/13\nپرسيارى زۆر ئه‌كرێ سەبارەت بە شه‌وانى قه‌در و زيندووكردنه‌وه و پاداشتی و (اعتكاف)، فه‌رموون له‌گه‌ڵ ئه‌م زانيارييانه (سه‌ره‌تا ببوورن كه بابه‌ته‌كه درێژه، زۆر له‌مه زياتر هه‌ڵده‌گرێ، له‌مه زياتر بۆم كورت نه‌كرايه‌وه): ١ـ شه‌وى قه‌در كامه‌يه؟\nڕۆژووگرتن لە ئایینەكاندا بە گشتی پەرستشێكی دیار و هاوبەشە، لە ئیسلامیشدا فەڕزێكی ئایینییە و گەلانی موسڵمان لە سەرتاپای جیهاندا داب و كەلتووری خۆیان تێكەڵ بەم فەڕزە ئایینییە كردووە. ئەوەی بۆ ئێمە گرینگە، زانینی هەندێك لە فەلسەفەی رۆژووە كە لێرەدا تەنیا ئاماژە بە سێ خاڵیان دەكەین:\nخوایەگیان! باش دەزانم كە هیچكەسێكی دیكە ناتوانێت ـ بەو چەشنەی كە خودی دەردەدارەكە دەیزانێ ـ دەردی دڵی دەردەارێك بۆ حەكیم و چارەسازێك باس بكات، هەركەس خۆی باشتر دەزانێ كە سكاڵا و نیاز و پێویستییەكانی چین و چۆن و بۆ كێ باسیان بكات، فارس گوتەنی: (كس نخارد پشت من***چون ناخن انگشت من) واتە: هیچ كەسێك ناتوانێت پشتم بەو چەشنە بخورێنێ كە پەنجەی دەستی خۆم دەیخورێنێ.\nئه‌و که‌سه‌ی که له زانکۆکان نه‌یخوێند، بەڵام بوو بە دکتۆری دڵه‌کان. شه‌هاده‌ی ده‌روونناسی و ڕاوێژکاری وه‌رنه‌گرت به‌ڵام گه‌وره‌ترین ڕاوێژکاری تاکی و کۆمەڵایەتی بوو. ئەو که‌سه‌ی که له یه‌ک ڕسته‌دا یاسایەکی ئاڵتوونی پێشکه‌شی کۆمه‌ڵگا کرد که له ژێر سێبه‌ریدا هێمنی و ئاشتی و ته‌بایی ده‌سته‌به‌ر ده‌کات.\nخەللاقێ جەهان ژ فەیزێ فترەت هەیئاتێ فەلەک ب وەجهێ قودرەت بێ قالب و بێ موحیت و مقیاس بێ ئالەت و بێ موشیر و مقراس\n٥٠شەهید و ٢٠ بریندار، لە مسوڵمانانی نوێژکەری نیۆزیلەندی. ڕەشەکوژەکان چەکەکانیان بە نوسینی نێوهایەک رازاندبۆوە. نێوی ئەو کەسانەی لە رابوردوو هێرشیان کردبۆ سەر خاکی موسلمانان و کوشتیاریان کردبوو. ئەو ڕەشەکوژە دلڕەقانە، نەیانزانیوە بەم کارەیان ڕابوردوی پرشنگداری مسوڵمانان زیندو دەکەنەوە.\nبه‌داخه‌وه ئه‌و هێرشه وه‌حشییانه‌ی کە توندڕوێك له نیوزیله‌نده كردییه سه‌ر دوو مزگه‌وت و دەیان شەهیدی لێکەوتەوە، ئه‌نجام و په‌رچه‌كردارێكی چاوه‌ڕوانكراوه بۆ ئه‌و تیرۆره‌ی ڕه‌وته توندڕه‌وه‌كانی ئیسلامی له چه‌ند ساڵی رابردوودا به‌شانازیه‌وه ده‌یكه‌ن. "ترس لە بێگانە" یان لە "زیادبوونی بێگانە" –جا ئەو بێگانەیە بە شارستانێتی، دین، مەزهەب، ئایدیۆلۆژیا، زمان، رەنگ، بەرژەوەندی، یان بە خوێن و خزمایەتی، بێگانە بێ - لای سەرجەم ئەو كۆمەڵگایانەی خەڵكی بیانی بەقەبارەی بەرچاو كۆچیان بۆ دەكەن و تێیاندا نیشتەجێ دەبن، شتێكی باو و چاوەڕوانكراوە، چونكە هەست دەكەن ئەو بێگانانە جێ بە خاوەن ماڵ لێژ دەكەن و هەڕەشەن بۆ سەر بەها و ناسنامە و پێگە و بەرژەوەندییە باڵاكانی.\nلەوانەیە یەكێك بپرسێت، ئایا پێویستمان بە چاكسازی كۆمەڵگە دەبێت ئەگەر تاكەكانی چاك بن؟ بەڵێ، كۆمەڵگە كەسایەتییەكی ڕەمزی هەیە کە لە تاك و بۆچوونەكانی پێك دێت، لە روویەكی ترەوە پێكهاتەكانی كۆمەڵگە بریتین لە خێڵ و خێزان و نەتەوە، لە لایەكی تریشەوە لە دامەزراوەكانی كۆمەڵگەی مەدەنی و ئەهلی و خێری و دارایی پێك دێت. كۆمەڵگە رۆڵێكی گرنگی هەیە لە چاكسازی تاك و گەندەڵ بوونیدا، لە روویەكی ترەوە ئەگەر بەرپرسیارێتی كۆمەڵگە بچەسپێت، ئەوە دەبێتە رێگرێك لە بەردەم بڵاوبوونەوەی خراپە هەتا ئاستێكی زۆر و كۆمەڵگە دەپارێزێت لە لادان و وێران بوون.\nزانایان دەڵێن: گشت مرۆڤە هاوچەرخەکان تەنها لە یەک جووت مرۆڤ هاتوونە دونیاوە کە لە نێوان ١٠٠ تا ٢٠٠ هەزار ساڵ پێش ئێستا ژیاون. زانایان بە ڕووماڵکردنى (بارکۆدى) بۆماوەیى پێنج ملیۆن ئاژەڵ کە لە ١٠٠ هەزار جۆرى جیاواز پێک هاتبوون و مرۆڤیشى تێدا بوو، گەیشتنە ئەو دەرەنجامە کە ئێمە لە یەک جووت مرۆڤى پێگەیشتوو سەرمان هەڵداوە، دواى ئەوەى ڕووداوێکى کارەسات زۆربەى هەرەزۆرى رەچەڵکى مرۆڤى لەناو بردووە.\nپێنووس هەیە لە پێناوی ئازادیا هەنگاو دەنێ و دەچەسپێنێ پێنووسیش هەس پینە‌چیە و ناحەزەکان دەخەمڵێنێ هەیشە نغرۆ لە تاڵیە و شیرینیەکان دەتارێنێ پێنووسگەلێک سەرکردەن و بە مەبەست هەیشن ئازاد و سەربەست


بەوێنە، خۆكوژێكی منداڵ بە ئۆتۆمبێلێكی بۆمبڕێژكراوەوە دەستگیركرا – تۆڕی میدیایی خەڵک\n2018/12/06 - 5:10 PM\nفەرماندەیی پۆلیسی ئەنبار، دەستگیركردنی مێردمنداڵێكی خۆكوژ كە ئۆتۆمبێلێكی بۆمبڕێژكراوی پێبووە، رادەگەیەنێت.\nئەمڕۆ پێنج شەممە، فەرماندەیی پۆلیسی ئەنبار، لە بەیاننامەیەكدا رایگەیاندووە”خۆكوژێكیان بە ئۆتۆمبێلێكی بۆمڕێژكراوانەوە لە قەزای فەللوجەی سەر بە پارێزگای ئەنبار دەستگیركردووە”.\nبەپێی بەیاننامەكە”هێزێكی پۆلیسی ئەنبار و دەزگای بنبڕكردنی تیرۆر و هەواڵگری سوپا لە فریەقەی 14، توانیان خۆكوژێك لە فەللوجە دەستگیربكەن كە ئۆتۆمبێلێكی بۆمبڕێژكراوی لێدەخوڕی”.\nهەر لە بەیاننامەكەدا هاتووە”ئۆتۆمبێلە بۆمبڕێژكراوەكە پوچەڵكراوەتەوە، لێكۆڵینەواكانیش بەردەوامن بۆ گەیشتن بە پاشماوەی ئەو تیرۆریستانەی تر كە بەشدارییان لەو كردەوە تیرۆرستییەدا كردووە”.\nدوای ئەوەی لە كۆتایی ساڵی رابردوو دووچاری شكستێكی سەربازی گەورە بوو لە عیراق، رێكخراوی داعش لەئێستادا پەنا دەباتە بەر هێرشی لەناكاو و پەلاماریی خۆكوژی، لەو پەلامارانەشدا كەسانی منداڵ و مێردمنداڵ بەكاردەهێنێت، نمونەی ئەوەش دەستگیراوەكەی ئەمڕۆی فەللوجەیە كە لە وێنەكەدا دەردەكەوێت.\nمیری كوێت سەردانی بەغدا دەكات\nدەوامی چەند فەرمانگەیەك تا 6ی ئێوارە درێژدەكرێتەوە


ماڵی مام جەلال واز لەماڵی بارزانی ناهێنن ئاگاداربە!\nماڵی مام جەلال چارەنووسیان بە ماڵی بارزانییەوە بەستراوە بە ئاسانی دەستبەرداری یەکتر نابن، ئەگەر بە بیرتان بێ لە کاتی راگەیاندنی ناوەندی بڕیار ماڵی مام جەلال بوونە کەمینە، بەڵام پارتی و ئێران هاتنە سەر خەت هاوکێشەکەیان لە بەرژەندی ئەوان گۆڕا بوونە زۆرینە!\nراستە لە ئیعلام و لە سەر ئاستی سەرکردایەتی پارتی و یەکێتی قسەو توانج و هێرش دەکەنە سەر یەکتر، بەڵام لە رووی ستراتیژی یەک و بەرژەوەندی زەبەلاحی ئابووریان بە یەکەوە هەیە.\nلە رادەستکردنی داهات نەوت و داهاتی سنوورییەکان ماڵی مام جەلال مانگانە ١٠٠ ملیۆن دۆلاری کاشی سنوورییەکان لە دەست دەچێ جگە لەو داهاتەی نەوت کە پارتی دەیفرۆشی بە ٣ رەقەم حساب دەیداتە یەکێتی، یەعنی ئێستا یەکیتی لە بەر چاوی کاڵی فەرمانبەران هیچ ناکات داهات رادەستی بەغدا دەکات و بودجەو مووچەی فەرمانبەران وەردەگرێ!؟\nماڵی مام جەلال تازە گەرم دەبن و رێگای بازرگانی (تورکیا-ئێران- سلێمانی)ین دۆزیوەتەوە وا خەریکن دەروازەی دیکە لەگەڵ ئێران دەکەنەوە تا ریزی لۆرییەکانی تورکیا کە بە ناو خاکی ئيران دێتە سلێمانی تاخیر نەبن.\nدەبێ تۆی هاوڵاتی ئاگاداربی لە ١٦ی ئۆکتۆبەر ئەو دوو بنەماڵەیە دەستبەرداری یەکتر نەبوون ئێستا پێت وایە لەبەر بەرژەوەندی خەڵک ماڵ جیا دەکەنەوە! خۆیان دەخنە سەر بەغدا هەموو شت رادەست دەکەن تا خەڵک مووچە وەربگرێ ئەوانیش دواتر موفلیس بن و رۆژانە بە کازمی و عامری و مالیکی بڵێن پارە بۆ یەکێتی خەرج بکەن و چونکە یەکێتی هیچی نەماوە!\nخاڵێکی دیکە برازا چۆن وەها بە ئاسنی دەستبەرداری مامی خۆی دەبێت؟!\n1 سوپای عێراقی‌و پارتی


سەعدی پیرە: تورکیا لەچەند شوێنێکی باشوری کوردستان حوکم دەکات.. لە بارەی ئەنجومەنی ئاسایشەوە زانیاری گرنگ بڵاودەکاتەوە..!!\nسەعدی پیرە: تورکیا لەچەند شوێنێکی باشوری کوردستان حوکم دەکات\nئەندامی مەکتەبی سیاسی یەکێتی، سەعدی ئەحمەد پیرە، ڕایگەیاند" لە ئێستادا تورکیا لە چەند شوێنێکی باشوری کوردستان حکوم دەکات و تەنانەت لەو ناوچانە هیڵەکانی پەیوەندی تەلەفۆنی تورکیا کار دەکات".\nسەعدی ئەحمەد پیرە، ئەندامی مەکتەبی سیاسی یەکێتی نیشتمانی کوردستان – یەنەکە، لەمیانی بەشداریکردنی لە بەرنامەیەکی ( ئاریەن تیڤی ) رایگەیاند"موراد قەرەیلان، پیاوێکی تێکۆشەر و خاوەن ئەزموونە و خاوەن ئەزموونی شەڕ و ئاشتیشە و دەزانێت کە شەڕ چەند ماڵوێران کەرە و چەند زیانی سیاسیی و نەتەوەیی هەیە بۆیە پشتیوانی پەیامەکەی دەکەین کە خوازیارە شەڕی براکوژی ڕوو نەدات".\nلە بەشێکی دیکەی قسەکانیدا ڕایاگەیاندووە " تورکیا لە چەند ناوچەیەکی بادینان حکوم دەکات و تەنانەت هێڵەکانی پەیوەندی تەلەفۆنی تورکیا کار دەکات نەک کۆڕەک و ئاسیاسێل".\nسەعدی پیرە، ئاشکراشی کرد کە پەدەکە چەندین ڕێکەوتنی لەگەڵ تورکیا و عێراق ئەنجامداوە و ئەوان ئاگاداری ناوەرۆکی ڕێککەوتنەکان نین، لە کاتێکدا ئەوان لە حوکمەتدان و دەبێت ئاگاداری هەموو ئەو ڕێککەوتنانە بن کە ئەنجامدەدرێت و بۆ ئەوەش پەدەکەیان ئاگادارکردووەتەوە.\nلەبارەی ڕێکەوتنی پەدەکە و بەغداش لەسەر شەنگال، ئەو ئەندامەی مەکتەبی سیاسی یەنەکە ڕایگەیاند کە ئەوان لەگەڵ هەر ڕێکەوتنێکدان ئەگەر خەڵکی شەنگال قبوڵی بکات بەڵام ئەوەی دەیبینن خەڵکی شەنگال ئەو ڕێکەوتنەی قبوڵ نەکردووە، بۆیە ئەوان لەگەڵیدا نین.\nهاوکات لەبارەی ئەو بەیاننامەی چەند ڕۆژی ڕابردوو لەسەر ناوی ئەنجومەنی ئاسایشی هەرێمی کوردستانەوە دەرکرا کە پشکی یەکێتی تێدایە، سەعدی پیرە، وتی، ئەگەر ئەوەی دەیڵێن ڕاستە پێویستە بیخەنەڕوو، " ئەنجومەنی ئاسایش ماوەیەکی زۆرە کۆنەبوونەتەوە تا بەیاننامە دەربکات، کێشە و ناکۆکی لە نێوان دەزگای زانیاری و پاراستندا لە ئەنجومەنەکەدا هەیە، ئەگەر ئەوە چارەسەر نەکرێت هاوشێوەی بەیاننامەکەی ئەنجومەنی ئاسایش دووبارە دەبێتەوە".


سێ هاووڵاتیی کورد لە سەقز دەسبەسەر کران\n16:56 - 27 رێبەندان 2719\nڕۆژی هەینی، ٢٥ی ڕێبەندان، هێزە ئیتلاعاتییەکان لە شارستانی سەقز، لە ساڵڕۆژی گیانلەدەستدانی "ڕەئووف شێخی"، ئەندامی یەکێک لە حیزبە کوردییەکانی ئۆپۆزسیۆنی حکوومەتی ئێران، هێرشیان کردە سەر ماڵی بنەماڵەی ناوبراو و سێ کەس لە ئەندامانی بنەماڵەکەی بە ناوەکانی "حامید شێخی، نەبی مەلاوەیسی و ئەیووب خانیـ"ـیان دەسبەسەر کرد.\nهێزە ئیتلاعاتییەکان لە کاتی دەسبەسەرکردنی ئەم سێ کەسەدا، بێڕێزییان بە ئەندامانی ئەو بنەماڵەیە کردووە.\nتاکوو ئێستا بەدواداچوونی بنەماڵەی شێخی بۆ ئاگاداربوون لە چارەنووسی ئەو سێ هاووڵاتییە دەسبەسەرکراوە بێئاکام ماوەتەوە.\nتا کاتی بڵاوکردنەوەی ئەم هەواڵە، لە شوێنی ڕاگیرانی ئەم سێ کەسە هیچ زانیارییەک لەبەر دەستدا نییە.


وریا بن ئەم شوێنە ماچ مەكەن\nبه پێی نوێترین توێژینه‌وه‌ی زانستی له‌سه‌ر ماچكردن، ده‌رده‌كه‌وێت ماچی گوێكان، ئه‌گه‌ری زیان پێ گه‌یاندنیان هه‌یه.\nوه‌ك له ئاژانسی یونایتدپرێس ئنته‌رناشیۆناڵ دا هاتووه، پڕۆفیسۆر لیفی ڕیته‌ر له زانكۆی هۆفسترا له نیویۆرك، باس له‌وه ده‌كا كه ئافره‌تێك ڕۆشتووه بۆ نه‌خۆشخانه‌كه‌ی، چونكه به شێوه‌یه‌كی كتوپڕ، به‌هۆی ماچكردنه‌وه هه‌ستی بیستنی له‌ده‌ستداوه.\nئه‌و پزیشكه ئاماژه به‌وه ده‌دا كه ماچكردنی گوێیه‌كان ده‌بێته هۆی كه‌ڕ بوونی كه‌سه‌كه، چونكه هه‌ڵمی ده‌می ئه‌و كه‌سه له‌كاتی ماچكردن، كاریگه‌رییه‌كی زۆری به‌سه‌ر دیوی ناوه‌وه‌ی گوێ هه‌یه، كه به‌شێكی ناسكه و زوو ده‌گاته په‌رده‌ی گوێ و تووشی كه‌ڕ بوونی ده‌كات. هه‌روه‌ها باس له‌وه‌ش ده‌كا كه تا ئێستا هیچ چاره‌سه‌رییه‌كی ته‌واو بۆ ئه‌و كێشه‌یه نه‌دۆزراوه‌ته‌وه و باشترین چاره‌سه‌ر، خۆ پاراستنه له ماچكردنی ئه‌و شوێنه.\nجێی باسه زیانی ئه‌و شێوه ماچكردنه و ئه‌گه‌ری كه‌ڕ بوونی كه‌سه‌كه، زیاتر له منداڵاندا هه‌یه، بۆیه ده‌بێ زیاتر وریابن له‌كاتی ماچكردنی منداڵاندا.\n2016-04-02 |5543 جار خوێندراوەتەوە|


ووڵاتێکی سەیرو میللەتێکی سەیرتر – Standard Kurd\nووڵاتێکی سەیرو میللەتێکی سەیرتر\nلەلایەن ستاندار Posted on ئایار 9, 2019 685 جار بینراوە 0 سەرنج\nلەدوای هەموارکردنەوەی یاسای سەرۆکایەتی هەرێم لە پەرلەمانی کوردستانەوە ، لەلایەن راگەیاندنەکان و بە تابیەت سۆشیال میدیاوە زۆرترین قسەو توانجی سیاسی لەو هەموارکردنە درا بە تایبەتی لایەنگرانی حزبە ئۆپۆزسیۆنەکان و یەکێتی نیشتمانی کوردستان.\nپێش ئەوەی بڕۆمە ناو کرۆکی بابەتەکەوە ئەمەوێ بەکورتی ڕاو سەرنجی خۆم لەسەر ئەو یاسایە بدەم ، من پێم وایە بەگشتی ئەو یاسایە هەرێمی گەیاندە قۆناغێک کە ئەستەمە ووڵاتەکەمان بەرەو کەناری ئارامی و حوکمەتەکەمان بەرەو حکومەتێکی مۆدرێن و سەروەری یاساو پاراستنی ئازادیەکانی تاک بڕوات.\nلەبەر ئەوەی هەموو ئەو یاساو پرەنسیبانەی کە لە ووڵاتە دیموکراسی و تەنانەت نیمچە دیموکراسیەکانیش هەیە ،ئێمە پێچەوانەی ئەو یاسایانە کار دەکەین و کەچی ئیدیعای دیموکراسی و حکومەتی مەدەنی و پێشکەوتوو دەکەین ، بەڵام لەڕاستیدا هەندێ لەو یاسایانەی کە لەم هەرێمەدا هەیە بڕوا ناکەم لە دواکەوتوترین ووڵاتی وەک جیبۆتی و سۆمال و یەمەن هاوشێوەی هەبێت.\nئەو تاوانانەی لەم ووڵاتە بەناوی چەسپاندنی یاساوە دەکرێت ، مەگەر هەر لە ووڵاتە دیکتاتۆرەکانی ناوچەکە و جیهان ئەنجام بدرێت ،وەک کوشتنی خۆپیشاندەرو کپ کردنی دەنگی ئازادو کوشتنی قەڵەمە بوێرەکان و شکاندنی شکۆی تاکی کورد، ئەمانەو دەیان نمونەی تری زیندو کە رەنگە نەتوانین لەم ووتارەدا جێیان بکەینەوە.\nلەبەر ئەوەی بەدرێژایی حوکمڕانی دەسەڵاتی کوردی هەرچی کراوەو روویداوە زۆرینەی خەڵکی نەک هەر ڕازی بوونە بەپێچەوانەوە زۆر بە گەرمی پێشوازیان لێکردووەو بە دەستکەوتی نیشتمانیشیان لەقەڵەم داوە بۆ نمونە تەزویروگزی لە هەڵبژاردنەکان و نا عەدالەتی و بڕینی مووچەی خەڵک و دزینی داهاتی ووڵات و هەموو ئەو زوڵم و ستەمانەی لە هاووڵاتیان کراوە.\nئاساییە ئەگەر حزبەکانی ئۆپۆزسیۆن رەخنە لەو یاسایە بگرن و سەرزەنشتی بکەن بەڵام زۆر لام سەیرە کە ئەندامانی یەکێتی بەچەپ و راستەوە دژایەتی ئەو یاسایە دەکەن لەکاتێکدا ماوەی 28 ساڵە حیزبەکەی شەریکی دەسەڵاتەو لە هەموو ئەو گەندەڵی و نادادپەروەری و فرۆشتنی خاک و هەموو نەهامەتیانەی توشی ئەم ووڵاتە هاتووە بەشدار بووە ! کەچی دێت و رەخنە لە هەمواری یاسای سەرۆکایەتی ئەگرێت و ئەڵێ کەسی نەخوێنەوارتان کردۆتە سەرۆکی هەرێم ،ئاخر چی مەنتقێکە سوکایەتی بە حزبێکی دیکە بکەی کە بەشدارە لەو هەموارکردنە، کەچی حزبەکەی خۆتیش بەهەمان شێوە بەشدار بێت لە هەمواری ئەو یاسایە؟\nئەرێ بەڕاست ئێوە پرسیارتان لەخۆتان کردووە ؟\nـ ئەوە کام حزبە بوو لەساڵی 2005 یاسای سەرۆکایەتی هەرێمی پڕ بە باڵای بارزانی دووری و تا ئەمڕۆش بەدەستیەوە ئەناڵێنین؟\nـ ئەپرسین ئەوە کام حزب بوو لە ساڵی 2015 دوو ساڵی دیکەی بۆ سەرۆکی هەرێم تازە کردەوە؟\nـ ئەرسم ئەوە کێ بوو ماڵ بەماڵ ئەگەڕاو دەنگی بۆ کاک مسعود کۆ ئەکردەوەو بە سەرۆکی بێ بەدیلی ئەزانی؟\nـ ئەرێ بەڕاست ئەوە کێ بوو لە پشکی خۆی دوو ساڵی سەرۆکی حکومەتی هەرێمی دا بەو کەسەی کە ئێستا پێی ئەڵێن نەخوێنەوار؟\nـ باشە ئەوە چی حزبێک بوو کەماوەی سەرۆکی هەرێم تەواو ببوو هەر لەو کاتەدا دەرگای پەرلەمانیش داخرابوو ، کەچی ئەمان ڕۆیشتن وەک سەرۆکی هەرێم مامەڵەیان لەگەڵیدا کردوو پشتگیریەکی سەرسەختیشی بوون لە ڕیفڕاندۆم و کە لە ئەنجامدا نیوەی خاکی کوردستانتان لەدەستدا.\nـ ئێ باشە سەرجەم ئەندامانی فراکسیۆنەکەی ئێوە نەبوو دەنگی بەو یاسایەدا؟ کە بۆ خۆتان ووتەنی سەرۆکی نەخوێنەوار بوو؟ئەمە بەنیسبەت یەکێتییەوە.\nبەڵام بە نیسبەت گۆڕانەوە باشە هەر ئێوە نەبوون ئەتتان ووت نابێ سیستەمی حوکمڕانی بە بنەماڵە بکرێت ، یاخود ئەتانوت حوکمڕانی بە کەسانی نەخوێنەوار ناکرێت !.\nئەمەیە ئەو سەمەرانی لەم ووڵاتەدا روو ئەدەن و سەیرتریش ئەو کەسانەن کە هەر ڕۆژەی بە تەپڵێکی حزبەکیان هەڵئەپەڕن و ڕاو هەڵوێستی خود لەلایان غایبە، لەکۆتاییدا ئەڵێم هەتا تاکی کوردی بەم شێوازە بیربکاتەوەو نەگەڕێتەوە بۆ مەنتقی عقڵ و بەرژەوەندی نیشتمان نەخاتە پێش بەرژەوەندی حیزب و تاکەوە ، چاوەڕێی زۆر لەیاسای خراپتریش بن لە ڕۆژانی داهاتوو، بۆیە هەتا خۆمان چاک نەکەین ، ناتوانین داوای چاککردنی ئەم دۆخەی هەرێم بکەین.\nبڵاوکراوەی پێشووشۆك -كەسێك لە هەولێر ئازاد كرا پێشتر تۆمەتێکی زۆر گەورەی ئاراستە کرابوو\nبڵاوکراوەی نوێترمەترسیە ناوخۆیی و دەرەکیەکانی بەردەم کابینەی نۆ


ماتس کێمپێ (ئەدەبی سویدی) ~ و/ باران - Baran\nماتس کێمپێ (ئەدەبی سویدی) ~ و/ باران\n“دەق پێویستی بە لێوەشاوەییە، دەبێت لە شتێک بکۆڵێتەوە و خۆی لە پشت زانینەکانەوە بنووسێتەوە.”\nووسەر و چیرۆکنووسی سویدی (ماتس کێمپێ) ساڵی ١٩٦٦ لەدایکبووە. یەکەم کۆچیرۆکی بە ناوی (من هەرگیز خەونەکانم بیر نامێنێت) وەک کتێب، لە ساڵی ١٩٩٦ دا بڵاوبووەتەوە. لەگەڵ ئەوەشدا کە چەند ڕۆمانێکی شایستەی هەیە، بەردەوام گەڕاوەتەوە سەر نووسینی چیرۆک و شێوازی نووسینی دەکرێت وەک لیریکی (غنائی) بناسرێتەوە، هەڵبەت ئەمە بە ڕوانگەی تایبەتی خۆیەوە کە تیایدا نەگوتراوەکان زۆرترین مانایان هەیە!\nماتس کێمپێ جگە لە نووسەرێتی، وەرگێڕانیش دەکات و ئێستاش یەکێكە لە دادوەرانی (خەڵاتی ئەدەبیی ئەسترید لیندگرێن)، ئەو مامۆستای پەیمانگا بووە و لە کتێبخانەی گشتیش کار دەکات. (ماتس) هاوسەری (کریستینا ساندباری) نووسەرە و پێکەوە لەگەڵ دوو کچەکەیان و پشیلەکەیان لە ستۆکهۆڵم دەژین.\n(ماتس) لە چاوپێکەوتنێکدا لەگەڵ بنکەی خەڵاتی ئەسترید لیندگرێن (ALMA)\nماتس کێمپێ: پێش هەموو شتێک، بە باوەڕی من، دۆزینەوە و گەیشتن بە ئەدەبی باش و تازە، لە فراوانکردنی تێڕوانینەکانەوە دەستەبەر دەبێت. من خۆم لەم چەند ساڵەی دواییمدا، ئەدەبی ئاسیایی و ئەفریقی، زۆرترین بەخششیان بە ئەزموونی خوێندنەوە پێشکەش کردووم. زۆر کتێبی سەرنجڕاکێش هەن، لە سوید دەستناکەون، هەندێکیان وەرگێڕدراویشن بۆ سەر زمانی سویدی بەڵام ناگەنە دەست خوێنەرە شیاوەکانیان. ئەمڕۆ بازاڕی کتێب زیاتر سەرنجی لەسەر ئەدەبی خۆماڵی و ئینگلیزییە، ئەمەش بە هۆی فرۆشیارییەوەیە بەڵام من وەک کارمەندی کتێبخانە، دەزانم کە داخوازی و کونجکۆڵی بۆ خوێندنەوەی ئەدەبی هەموو جیهان زۆر زۆرە. من هەست دەکەم ئەدەبی وڵاتانی تری ئەورووپاش بە ئاسانی پەنا دەکەون، ئەو ئەدەبەی وەریشدەگێڕدرێت ناخرێتە سیاقی تەواوی نووسەرێتییەوە و لەگەڵ ئاڕاستە و جەرەیانی فیکری نێونەتەوەییدا دانانرێت. ئەمانە هەندێک جار وەک ناونیشانی تاک و تەرا بۆ ماوەیەکی کوورت لە کتێبفرۆشییەکاندا دەمێننەوە. لە کتێبخانە گشتییەکانیش یان دەکەونە ناو گۆڤارەکانەوە یان بەر بێژنگ دەکەون. دیارە زۆر جار کتێبی زۆر باشیان تێدایە کەچی کەمجار بۆیان هیواشکاو دەبین. بەڵێ بەداخەوە هەستم بەمە کردووە بەڵام ئەرێییانە هەستیش دەکەم خەریکە ئەم دیاردەیە گۆڕانی بەسەردا دێت ...\nماتس کێمپێ: کتێبی (ژیان بەرەو دوا)ی پێر نیڵسسۆن، بەڵام هەڵبەتە چاوەڕێی لیستی کاندیدە هەڵبژێردراوەکانی ئەمساڵیش دەکەم!\nــ هەمیشە لە کتێبەکانتدا، خوێنەر خۆی لە کەسایەتی پاڵەوانەکاندا دەبینێتەوە، وەک ئەم حەوتەمین کتێبەت بە ناوی (ئەوەی ئێستا لە بیرمە)، کە پێکهاتووە لە شانزە کوورتە چیرۆک و زۆربەی کارەکتەرە سەرەکییەکان گەنجن و ڕووداوی زۆر لە چیرۆکەکانیش لە دەوری قوتابخانەیەک دەسوڕێنەوە. پرسیاری ئێمە ئەوەیە، چی وا دەکات ئەو ژینگەیە ئەوەندە بەسەرهات بگرێتەوە؟\nــ چمکێکی گرنگ لە کتێبی (ئەوەی ئێستا لەبیرمە)دا، باس لە نووسین و بەهەمهێنان دەکات، دەربارەی ئەوەی کێ خاوەن قەڵەمە و دەکرێت گێڕانەوە چ دەسەڵاتێکی هەبێت، هەروەها ئەوەی کە زۆر لە کەسەکان خۆیان بە بێدەسەڵات دەبینن و هەستدەکەن لە لایەن کەسانی ترەوە بەڕێوەدەبرێن. ئایا ئەمە شتێکە کە تۆ دەتەوێت سەبارەت بە ئەمڕۆی پڕ بەسەرهات بیڵێیت؟\nماتس کێمپێ: لەگەڵ کاتدا، من زیاتر ناڕەحەت بووم بەرامبەر بەوەی چ دەسەڵاتێکم بەسەر کارەکتەر و چیرۆکەکانمدا هەیە. هەر بۆیە لەم دە ساڵەی دواییدا، مەبەستم بووە بە ئاگاییەوە ئەو ئەدەبە خەیاڵییە بتەقێنمەوە، ئەمەش بەوەی لێپەیدابوون و سەرهەڵدانی خودی دەق، لە دەق خۆیدا بنووسمەوە. پێموایە بەم شێوەیە نووسین زیاتر ڕاستەقینە و باوەڕپێکراو و ئارەزووکێشتر دەبێت. لێرەدا من تێکستەکانم زیاتر وەک پێشنیاری بەسەرهاتەکان دەبینم، نەک وەک بەرهەمهێنانی خەیاڵێکی ڕاستەقینە. هەڵبەتە ئەمە خستنەڕووی کێشەیەکە کە دەمخواست ئەمڕۆ لە کۆمەڵگاکەماندا، زیاتر گفتوگۆی لەسەر بکرایە ...\nلە کوورتە وتووێژێکی تەلەفزیۆنییدا\nخوێندنەوەیەک بۆ کتێبی (چرای شەو داگیرسا و دەرگاکە ئاوەڵایە)\nلە سەرەتاکانی ساڵی ١٩٩٦ەوە، منداڵیی و هەرزەکاریی و ژیانی خێزان، لە سەرەکیی ترین بابەتەکانی نووسینی (کێمپێ)ن. بە هەمان شێوەش لە کۆ چیرۆکی (چرای شەو داگیرسا و دەرگاکە ئاوەڵایە)دا گرنگی زۆر بە هەمان ئەو تێمایانە دەدات. لەم کتێبەدا گەڕانەوە بۆ سەر ژینگەی ژیانی مرۆڤەکان بەرچاوە و دەکرێت سەرجەم دوانزە چیرۆکەکە، وەک دوانزە بەشی ڕۆمانێک بخوێندرێتەوە.\nئەم کۆمەڵە چیرۆکەی، دوو سێ چیرۆکی تێدایە شتێکیان کەمە، کە دەشێت کەموکوڕییەکە لە گرێ و هۆکارەکاندا بێت یاخود لە خەیاڵەکەیدا. بەڵێ، لەو چەند چیرۆکەدا خوێنەر هەندێک جار حەز دەکات (کێمپێ) ئەندێشەی ئازادتر و وێنەکانی زۆرتر بوونایە ...\nلەگەڵ ئەوەشدا، ئەم کتێبە زۆر چیرۆک و مەبەستی گەیەنراوی سەرکەوتووی تێدایە، بۆ نموونە کوورتە چیرۆکی (سیستەمی SAB) کە دەربارەی شڵەژاوی مەنەلۆگی باوکێکە لەگەڵ کچەکەی، سەبارەت بە پێداویستییەکانی ژیان، لە ڕێی باسکردنی سیستەمی کۆمپانیای ئۆتۆمبێلسازی سابەوە. یاخود کوورتە چیرۆکی (مەشقی نووسین) کە تیایدا (کێمپێ) تۆنێکی بێوێنە و ئێجگار جوان دەدۆزێتەوە کاتێک چەندین شێوازی جیاواز تاقیدەکاتەوە بۆ لێدوان و باسکردنی کیژێکی سادە و ساکار. هەروەها لە کوورتە چیرۆکی (لاپەڕە دڕاوەکان)دا لێزانانە باس لە مانەوە لە خانوویەکی هاوینە و تەواوبوونی پەیوەندییەک دەکات، وەکتریش چیرۆکی (کەس حاڵی لە منداڵەکەی باشتر نابێت) کە بەسەرهاتی کچێکە، پوختترین و هاوسەنگ ترین دەقە لەم کتێبەدا.\nوەرگێڕان و ئامادەکردنی بابەت: باران\n* ئەم بابەتە لە ژمارە حەوتی گۆڤاری ئەدەبی سەردەمدا بڵاوبووەتەوە.\nئه‌م په‌ڕه‌یه 2663 جار خوێندراوه‌ته‌وه


راپۆرتێکی نێودەڵەتی: ئازادی رادەربڕین لە هەرێمی کوردستان پاشەکشەی کردووە\nلیژنەی پاراستنی رۆژنامەنوسان ئاشکرایکرد، بڕیاری زیندانیکردنی رۆژنامەنوسان لە هەرێم بە تۆمەتی "دژایەتیکردنی حکومەت" بەیەکێک لە نیشانەکانی پاشەکشەی ئازادی رادەربڕین دادەنرێت، دەشڵێت، "زیندانیکردنی رۆژنامەنوسان لەبەر بەڵگەی "لاواز و بێ بنەما" بووە.\nحەیدەر شەشۆ: پەکەکە دەیەوێت شنگال لە ژێر دەستی هەرێمی کوردستان دەربهێنێت\nحەیدەر شەشۆ راگەیاند، "پەکەکە دەیەوێت شنگال لە ژێر دەستی هەرێمی کوردستان دەربهێنێت"، دەشڵێت، "پلانێک هەیە بۆ دروستکردنی هیلالی شیعی لە شنگالەوە."\nوەزارەتی ناوخۆی هەرێم لە راگەیەنراوێکدا جەختی لە بڕیارەکانی دوێنێی لیژنەی باڵای روبەڕوبوونەوەی کۆرۆنا کردووەتەوە و تیایدا هاتووە، دەوامی قوتابخانەکان، جگە لە پۆلی ١٢ی ئامادەیی، لەگەڵ دەوامی زانکۆ و پەیمانگاکان تاوەکو ٢٥ی ئەم مانگە رادەگیرێن.\nدەروازەیەکی نوێی سنوریی لە هەرێمی کوردستان دەکرێتەوە\nدەروازەی سنوریی (زێت) کە لە سنوری پارێزگای هەولێر و تورکیادا دەبێت، لەلایەن ئەنجومەنی وەزیرانەوە رەزامەندی لەسەر دراوە و بە وتەی بەرپرسان لە ئایندەیەكی نزیكدا دەست بە جێبەجێكردنی پڕۆژەكە دەكرێت.\nگرنگی و کاریگەری سەردانی پاپا فرانسیس بۆ هەرێمی کوردستان\nMarch 6th, 2021 Youtube\nلێدوانی وەزیری دارایی عێراق لەبارەی پشکی هەرێمی کوردستانەوە\nعەلى عەلاوى، وەزیرى دارایى عێراق رایگەیاند، هیچ بابەتێکى هونەرى رێگرنییە لەبەردەم دەنگدان لەسەر لەسەر پڕۆژەیاساى بودجەى گشتی ٢٠٢١ى عێراق، تەنها پشکى هەرێمى کوردستان نەبێت.\nبە ئامانج گرتنی هەرێمی کوردستان و کاردانەوەکان\nFebruary 21st, 2021 Youtube\nهەرێمی کوردستان.. ئاماری نوێی کۆرۆنا بڵاوکرایەوە\nوەزارەتی تەندروستی: جۆری نوێی ڤایرۆسی کۆرۆنا لە هەرێمی کوردستان بوونی هەیە\nوەزارەتی تەندروستی هەرێم رایگەیاند، "لە ئێستادا پێنج حاڵەتی گومانلێکراوی ڤایرۆسی نوێی کۆرۆنا هەیە، بە ئامێری تایبەت دڵنیادەکرێتەوە و رایدەگەنین کەوا جۆری نوێی ڤایرۆسی کۆرۆنا لە هەرێمی کوردستان بوونی هەیە".\nوەزیری کشتوکاڵی عێراق: لە هەرێمی کوردستانەوە کۆرۆنای نوێمان بۆ دێت\nوەزیری کشتوکاڵی عێراق رایگەیاند، لە تورکیاوە مریشکی ماوەبەسەرچوو بۆ هەرێمی کوردستان دێت و لەوێش رێککەوتەکەی نوێدەکرێتەوە و رەوانەی ناوچەکانی عێراق دەکرێت. وەزیرە عێراقییەکە ئەو پرۆسەیە بە گواستنەی "کۆرۆنای نوێ" بۆ وڵاتەکەی ناودەبات.\nنرخی دراو لە بازاڕەکانی هەرێمی کوردستاندا\nنرخی دراوەکان لە ئەمڕۆ هەینی، ١٩ی، ٢ی ٢٠٢١دا بەم شێوەیەیە:\nپەرلەمانتارێکی پارتی: ناوچەکانی ماددەی ١٤٠ مەترسین بۆ سەر هەرێمی کوردستان\nئیخلاس دلێمی پەرلەمانتاری عێراق لە فراکسیۆنی پارتی رایگەیاند، ئەو ناوچانەی دەکەونە سنوری ماددەی ١٤٠ی دەستوری عێراقەوە، بوونەتە مەترسی بۆ سەر هەرێمی کوردستان. دەشڵێت، پێویستە ئەمریکا و کۆمەڵگەی نێودەوڵەتی دەستێوەردان بکەن و "ئەو فەوزایە" کۆتایی پێبهێنن.\nرێگەی كەركووك بەڕووی شارەكانی هەرێمی كوردستان و عێراق دادەخرێت\nFebruary 17th, 2021 نه‌وا


◄ Résultat: Found 386, page 1 of 39 Items per page: 🗐 1 🗐 5 🗐 10 🗐 25 🗐 50 🗐 100\n📕 52 پرسیاری فەلسەفی لۆجیکی و کۆمەڵایەتی Bibliothèque\n👁 Cet article a été lu fois 30,962\nکەریم مستەفا کۆمەک 2006 [ Plus... 👁] 📕 ✖ 0 0 ✔ 99% ✍ H.B. 22-12-2010 14:41:29\n👁 Cet article a été lu fois 1,610\n📕 ئازادی لە عیشق پیرۆزترە Bibliothèque\n👁 Cet article a été lu fois 12,625\nسەربەست خەسرەو عارف 2009 [ Plus... 👁] 📕 ✖ 0 0 ✔ 99% ✍ H.B. 22-12-2010 14:41:20\n📕 ئازارێک لەگەڵمدا پیاسە دەکات Bibliothèque\n👁 Cet article a été lu fois 9,424\nنووسینی: فەرید مەخموری ئەم کتێبە لە ساڵی 2007 دا [ Plus... 👁] 📕 ✖ 0 0 ✔ 99% ✍ H.B. 22-12-2010 14:41:02\n📕 ئازارەکانی من Bibliothèque\n📅 Ajouté le Dec 22 2010 2:40PM\n👁 Cet article a été lu fois 8,013\nکۆمەڵێک نووسەر یەکێتی ژنانی کوردستان 2006 [ Plus... 👁] 📕 ✖ 0 0 ✔ 99% ✍ H.B. 22-12-2010 14:40:56\n📕 ئامادەکردنی پلانی هەڵمەتی کارا بۆ هەڵبژاردن Bibliothèque\nئۆدری ماک لاگن و جنیفەر ماورە بورهان عەبدوڵڵا عەت [ Plus... 👁] 📕 ✖ 0 0 ✔ 99% ✍ H.B. 22-12-2010 14:40:59\n📕 ئایین و ناسیۆنالیزم، رۆڵ و کاریگەری و پەیوەندیی نێوانیان لە دوای راپەڕینی 1991 لە هەرێمی کوردستاندا Bibliothèque\n👁 Cet article a été lu fois 11,417\nموسڵح ئیروانی دەزگای ئاراس 2002 [ Plus... 👁] ✖ 📕 ✖ 0 0 ✔ 98% ✍ H.B. 22-12-2010 14:41:19\n📕 ئوشا Bibliothèque\n👁 Cet article a été lu fois 12,877\nنووسینی: هۆشەنگ شێخ محەمەد ئەم دیوانە شیعریە لە س [ Plus... 👁] 📕 ✖ 0 0 ✔ 99% ✍ H.B. 22-12-2010 14:41:05\n📕 ئۆقیانوسی مەرگەسات Bibliothèque\n👁 Cet article a été lu fois 5,346\nنووسینی: سەڵاح جەلال ئەم شانۆگەرییە لە ساڵی 2001د [ Plus... 👁] 📕 ✖ 0 0 ✔ 99% ✍ H.B. 22-12-2010 14:41:13\n📕 ئیرلەندای باکوور Bibliothèque\nسڵێمان عەبدوڵڵا یونس مەکتەبی بیرو هۆشیاری 2008 [ Plus... 👁] 📕 ✖ 0 0 ✔ 99% ✍ H.B. 22-12-2010 14:40:57


پەکەکەو ئەگەری دوبارەبونەوەی ئەزمونی پڵنگەکانی تامیل؟\nبانگەشەیەک بۆ دوبارە ھەڵسەنگاندنەوەی دۆخ‌و ئەگەرەکان\nگۆڕانکارییە چاوەڕوانکراوەکان لەسەرئاستی سێ پارچەی کوردستان٬ بەتایبەتیش ڕۆژئاواو باشور سەبارەت بەپەکەکەو کورد، پێویستی بەدوبارە ھەڵسەنگاندنەوەو خۆڕزگارکردن لەکۆت‌و بەندو گرێکانی ڕابردو بڕیاری یەکلاکەرەوەو چۆنایەتی‌و ئازایانە ھەیە. چونکە پێدەچێت ڕێساکانی گەمەکە گۆڕانیان بەسەرداھاتبێت، بواری مانۆڕ کەمتر بوبێتەوە، درزو ناکۆکیە ھەرێمایەتیەکان مانای جارانیان نەمابێت‌و دەرفەتەکانی سودوەرگرتن لێان زۆرنەبن.ناوچەکە بەرەوشکڵ گرتنێکی نوێ لەسەرئاستی سوریادەچێت، ڕوخساردانەوەش بەسوریا کارلەسەرکۆی ناوچەکەدەکات، چونکە لەچەندساڵی ڕابردوودا سوریابوبووە چەقی قورسایی پێکدادانی دیدگاوبەرژەوەندی ھێزەکان وچڕبوونەوەی ململانێکان.\nئەوەی ئێستا دەبیندرێ ئاماژەیە بەنزیکبوونەوە لەساتەوەختی پاکتاوکردنی شۆڕشی سوریا، وەک بەرەنجامێکی نیمچەکۆتایھێنان بە داعش ولەباربردنی بەھاری عەرەبی لەم قۆناغەدا.\nئەوەی لەئێستادا ماوە ھەندێ سازشی ترەلەنێوان ھێزە ھەرێمایەتی ونێودەوڵەتیەکان ،کەبەشێکی گرنگیان لەسەرحسابی کوردی ڕۆژئاوا تەواودەبێت وھەوڵداندەبێت بۆپاکتاوکردنی شۆڕشی ڕۆژئاواوکۆتایھێنان بەوحوکڕانیە نێوخۆییە دیفاکتۆیەی لەوێدا بەرپابووە،چونکە زۆرێ لەلایەنەکان لەسەرکۆتایی ھێنان بەواقیعی فرەدەسەڵاتی ودابڕانی ناوچەی نفوز وەک دەرھاویشتەی قۆناغی ڕابردوو دۆخی شۆڕش ڕێککەوتوون.تاقە شانسێ بۆکوردلەوناوچەیەدامابێتەوە ئومێدبوونە بەپشتیوانی ئەمریکیەکان ،کەئەوەش لەبەرزیادلەھۆکارێک ولەوانەش سەیرکردنی وەرەقەی سوریابەرامبەرھەندێ کەیسی جیھانی ترو ناجێگیری دیدگای ترەمپ بۆدۆخی سوریاوناوچەکە، گرەوی زۆری لەسەرناکرێت.بەتایبەتیش بەم دۆخ و پێکھات وواقیعەی ئێستای ڕۆژئاواوە.\nبۆیە دەبێت کوردو بەتایبەتیش پەکەکە بەڕوحیەتێکی نوێ ولەچوارچێوەی زھنیەت ودیمەنێکی فراوانترەوە ھەوڵی تێگەیشتن لەگۆڕاوەکان و ئەگەروسیناریۆکانی داھاتووبدەن. پەکەکە لەھەندێ ڕزەوەوە باجی ھەڵسەنگاندن وشرۆڤەوبڕیارە ھەڵەکانی ڕابردووی خۆی دەدات ،بەتایبەتیش لەپەیوەندی بەسروشتی پەیوەندی نێوان باکوروخۆرئاواو ھەوڵدان بۆئەوەی ڕۆژئاواڕۆڵی سەرقاڵکردنی باکور ببینێت ومەیدانی شەڕوململانێکن لەتورکیا فراوان بکات !،کەبەداخەوە لەبری ئەوەبواری مانۆڕ لەبەردەم خۆیدا تەسک بۆوە.پەکەکەدەبوابەھیچ نرخێ نەچوایەتەژێربژاردەی ھەڵگیرساندنەوەی شەڕلەباکورو بەھیچ نرخێکیش ئەوکاڵایە لە دەوڵەت نەکڕێ،وەدروشمی قۆناغەکە ڕۆژئاوایەکەم بوایە.\nدوای ئەوە گۆڕەپانی ڕۆژئاوای بۆخۆی قۆرخ نەکردایە،لەگەڵ پارتی لێکتێگەیشتنی ھەبووایە،ئەنەکەسەوپێشمەرگەی ڕۆژگەرنەبوایەدروستی بکات،بۆئەوەی پرسی ڕۆژئاوا یەکسان نەکرێت بەپرسی پەکەکەو ھەستیاریەکان لەبارەیەوە کەمتربکاتەوەو دۆستی زۆرتری بۆپەیداببێت وباشوریش زۆرتر بچێتە خزمەتیەوە.ئێستاش ھەڵوێستەکە پێویستی بەڕزگارکردنە، دۆخی ڕۆژئاواو پەکەکە لەبەردەم مەترسیەکی جدیدان، مەسەلەکەش بەوەچارەسەرنابێت بوترێت زۆرجار ھەوڵی لەناوبردنی پەکەکە دراوەو سەرکەوتوو نەبووە .چونکە ھەر وەک ئاماژەمان پێکرد،دۆخەکەی ئێستاجیاوازە،ھەماھەنگیەکی زۆر لەنێوان دەوڵەتەھەرێمایەتیەکان ھەیە،ھەربۆیە دەبێت حساب بۆگەلەکۆمەکی وچارەنووسێکی نزیک لەتامیلەکان بکات.\nکەس گومانی لەئاستی ئامادەیی کوڕان وکچانی پەکەکە بۆقوربانی دان وئازایەتیئەوان نیە.ئەوان بەکردەوە ئەوەیان سەلماندووە، بەڵام کێشەوئاڵنگاریەکان ھەموو کاتێک بەئازاتی تێناپەڕێنرێن وچارەسەرناکرێن.بەڵکوپێویستان بەحیکمە ت وبیرکردنەوەی ستراتیژی وھێمن ودەستکار یکردنی ئەولەویات ھەیە.لەڕوویەکیترەوە، تەنھامانەوە بەس نیە،چونکەئەوەی گرنگە توانای ھێنانەدی ئانجەکانە نەک خودی مانەوە،ھەربۆیە ئاساییە لەسەرەپێچێکی مێژوویی ڕێکخراووپڕۆژەیەکدا ،دانوستان لەسەرمانەوەی خۆی بکات بەرامبەر ھەندێ لەئامانجەکان وخۆڕزگارکردن لەتیابردن یاخودمانەوەیەکی ناکارا،یان ھەوڵبدات فۆرم وواتایەکی نوێ بەبوونی بدات.بەبڕوای موتەوازیعی ئێمە پەکەکە لەئێستادا لەبەردەم دۆخێکی لەم جۆرەدایە یاخود لێی نزیکە،ھەربۆیە،ئەم ھێزەدەبێت جددیتر بیر لەدۆخەکەوچارەنوسی خۆی ودۆزەکەی وتواناکانی وچۆنیەتی تەوزیفکردن ودانوستان کردن بەسەریانەوە بکاتەوە.\nھەرلەم چوارچێوەدا ئەگەرئەوھەواڵانە ڕاستبن کەباس لەوە دەکەن ئەمریکیەکان داوای چەکدانانیان لێکردوون بەرامبەرچاوپۆشینی تورکیا لەواقیعی دیفاکتۆی ڕۆژئاوا، قبوڵی بکات ،چونکە ھەنگاوێکی لەوجۆرە بەھادەدات بەچەکەکەو وەک وەرەقە بەکاردەھێنرێت ولەباکوریش خێردەداتەوە، پێش ئەوەی دۆخێ بێتەپێشەوە، دەرفەتی ئەوەنەمێنێ.بەکورتی پەکەکە بۆئەوەی لەم تەڵەزگەڕزگاری ببێت، یاخود بەباجێکی کەمتر لێی دەرچێت،پێویستی لێکتێگەیشتن وھەماھەنگیە لەگەڵ ئەمریکیەکان وپارتی، پێویستی بەسازشێکی عەقڵانیانە ھەیە، ھەرلەوچوارچێوەدا پێویستی بەتێگەیشتن لەڕۆڵی پێشمەرگەی ڕۆژو ئەنەکەسەوباشورو دانیشتن لەسەرکۆی پرسەکان وچارەنوسی خۆی ھەیە، پرسیارئەوەیە داخۆ پەکەکەتوانای بڕیاری مێژوویی وبەئازاری ھەیە؟یاخود ستراتیژێکی پڕلەئازاری نامسۆگەروئایندە ناڕۆشن ھەڵدەبژێرێ و مەبدەئی بوون وئازایەتی وخۆکوژی تێکەڵ بەیەک دەکات؟\n51 سلێمانی له‌نێوان پێشه‌نگی راپه‌ڕین‌و واقیعی سه‌راسیمه‌بوندا


به‌رێوه‌به‌رایه‌تى گشتى كاره‌با ڕوونكردنه‌وه‌یه‌ك بڵاوده‌كاته‌وه\n12/6/2018 - 13:47\nئه‌مرۆ سێشه‌ممه 12 ى حوزه‌یرانى 2018 ، له‌ڕاگه‌یاندراوێكدا كه‌وێنه‌یه‌كى ده‌ست مالپه‌رى كوردستان تى ڤى كه‌وتوه به‌ڕێوه‌به‌رایه‌تى گشتى كاره‌باى سلێمانى ڕایده‌گه‌یه‌نێت ، له‌گه‌ڵ هاتنى وه‌رزى هاوین و به‌رزبونه‌وه‌ى پله‌كانى گه‌رما، به‌شێك له هاوڵاتیان گله‌یی له موه‌لیده‌ى گه‌ڕه‌كانیان ده‌كه‌ن به‌وه‌ى، كه به‌هۆى دابه‌زینى ڤۆڵتیه‌ى موه‌لیده‌كانیان به‌باشى ناتوانن سود له‌و ئه‌مپێرانه وه‌رگبرن كه وه‌ریانگرتووه.\nبۆ روونكردنه‌وه‌ى هه‌موولایه‌كیش، به‌پێى مه‌رجه‌كانى ئه‌و گرێبه‌سته‌ى كه خاوه‌ن موه‌لیده بۆ دانانى موه‌لیده له‌گه‌ڵ به‌ڕێوه‌به‌رایه‌تى گشتى كاره‌باى سلێمانى واژۆى كردوه، پێویسته بڕى ڤۆڵتیه لاى موه‌لیده (400) ڤۆڵت كه‌مترنه‌بێت و له بۆردى جۆزه‌كانیش (195) ڤۆڵت كه‌متر نه‌بێت، به‌پێچه‌وانه‌وه سه‌رپێچى و كه‌موكورتیه پێویسته چاره‌سه‌رى بكه‌ن.\nئاگادارى هه‌موولایه‌كیش ده‌كه‌ینه‌وه كه لیژنه‌ى باڵاى سه‌رپه‌رشتى موه‌لیده ئه‌هلییه‌كان، له قایمقامیه‌ت به‌وردى به‌دواداچوون بۆ ئه‌و بابه‌ته ده‌كه‌ن، هه‌ر گه‌ڕه‌كێكیش ئه‌و كێشه‌یه‌یان هه‌بوو، به‌نوسراو لیژنه‌كه قایمقامیه‌ت ئاگادار بكه‌نه‌وه بۆ به‌دواداچوون و چاره‌سه‌ر كردنى.\nكۆمسیۆن ناوی سه‌رجه‌م كاندیدەكانی بۆ هەڵبژاردنی پەرلەمانی كوردستان ڕاگه‌یاند\nپه‌رله‌مانی كوردستان هه‌موارى په‌یڕه‌وی ناوخۆی په‌سه‌ند كرد\nشه‌هرامی نازری : تا كۆتا هه‌ناسه‌م به‌رگری له‌كورد بوونى خۆم ده‌كه‌م\nده‌سته‌ی ڕێكخراوه جه‌ماوه‌ریی و پیشه‌یییه‌كانی پارتی دیموكراتی كوردستان 16ی ئاب پیرۆز ده‌كات